title: Adriano Celentano

text: Adriano aloitti uransa 1950-luvun loppupuolella. Hänestä tuli yksi Italian suosituimmista laulajista, jonka levyjä on myyty miljoonia. Hän on julkaissut urallaan noin neljäkymmentä albumia. Hän kuului myös Italian suosituimpiin elokuvanäyttelijiin ja on ollut myös suosittu televisioesiintyjä.


title: Adriano Celentano

text: Adriano on ollut naimisissa italialaisen näyttelijän Claudia Morin kanssa vuodesta 1964 lähtien, pariskunnalla on kolme lasta.


title: Kochi

text: Kochi voi viitata muun muassa seuraaviin:


title: Lostin mytologia

text: Lost on yhdysvaltalainen televisiosarja, joka sisältää lukuisia salaperäisiä elementtejä, jota on luonnehdittu scifiksi tai yliluonnollisiksi voimiksi. Päätapahtumapaikassa, saarella, ilmestyy usein huolestuttavia yhteensattumia, samanaikaisuuksia, déjà-vu -ilmiöitä, paradokseja ja muita arvoituksellisia ilmiöitä. Sarjan luojat kutsuvat tätä sarjan mytologiaksi.


title: Lostin mytologia

text: Sarjan keskeisin tapahtumapaikka on saari, jolla on lukuisia epätavallisia ominaisuuksia. Saaren sijainti vaihtuu ajoittain eikä saarelle pääse tavallisin keinoin. Saarta ympäröi eräänlainen muuri, jonka sisällä aika ei kulje kuten muualla. Elektromagneettiset ilmiöt ovat saarella tavanomaisia ja se tuntuu myös omaavan epätavallisen kyvyn parantaa asukkaansa. Sarjan loppupuolella selviää, että saaren erityiskyvyt johtuvat saaren keskustassa olevasta Lähteestä.


title: Lostin mytologia

text: Lähde, joka tunnetaan myös nimellä ”saaren sydän”, on saaren keskus. Se sijaitsee bambumetsän takana piilossa olevassa luolassa, jonka voi löytää vain sen aikainen saaren suojelija. Lähde kuvataan kirkkaana vesialtaana, johon laskee pieniä virtoja. Lähde loistaa voimakasta sähkömagneettista energiaa, joka on vaaraksi tavallisille ihmisille. Lähteen keskellä on suuri kivipilari, joka toimii korkkina. Lähde esitellään ensimmäisen kerran kuudennen tuotantokauden jaksossa "Meren takaa", jossa Jacobin äitipuoli vie Jacobin ja tämän veljen Lähteen luo silmät peitettynä. Nainen kertoo, että aikanaan jompi kumpi pojista tulisi suojelemaan Lähdettä pahoilta ihmisiltä. Äitipuoli pyytää poikia olemaan menemättä luolaan, sillä muuten kohtalona olisi kuolemaakin pahempi asia.


title: Lostin mytologia

text: 30 vuotta myöhemmin nainen tekee Jacobista saaren uuden suojelijan, ennen kuin Jacobin veli eli Musta-asuinen mies tappaa naisen. Raivostunut Jacob heittää veljensä virtaan, ja luolassa veli muuttuu savuhirviöksi. 2 000 vuoden ajan Jacob toimii Lähteen suojelijana, kunnes Ben Linus tappaa hänet Musta-asuisen miehen suunnitelman mukaisesti. Jack Shephard, saaren uusi suojelija sekä Musta-asuinen mies laskevat Desmond Humen virtaan. Desmond poistaa kivipilarin altaasta, jolloin Lähde kuivuu, luola muuttuu punaiseksi ja saari alkaa täristä ja upota mereen. Musta-asuinen mies saa vihdoinkin mahdollisuuden paeta saarelta, mutta menettää samalla kuolemattomuutensa, jolloin Jack ja Kate Austen onnistuvat tappamaan hänet. Jack pelastaa saaren käynnistämällä Lähteen valon uudelleen. Vaihtoehtoisessa aikajanassa saari on uponnut mereen, mikä voi viitata Lähteen sammumiseen ja Musta-asuisen miehen aiempaan aikeeseen tuhota saari.


title: Lostin mytologia

text: Black Rock on suuri purjelaiva 1800-luvun puoliväliltä, joka sijaitsee saaren keskiosassa keskellä viidakkoa. Jaksossa "Iankaikkisuudesta" Black Rock lähtee merimatkalleen vuonna 1867. Laivan kapteeni on Magnus Hanso, ja vankien joukossa on Richard Alpert. Jacob sanoo Richardille lähettäneensä laivan saarelle. Black Rock törmää lopulta Taweret-patsaaseen, joka tuhoutuu. Jaksossa "Vakio" selitetään, että Black Rock lähti Portsmouthista, Englannista 22. maaliskuuta 1845 kauppamatkalle Siamin kuningaskuntaan, jolloin se hävisi traagisesti merelle. Ainut tiedetty todiste tästä matkasta on laivan kapteenin muistivihko, joka löydettiin merirosvojen hallusta Île Sainte-Marielta, Madagascarilta seitsemän vuotta myöhemmin. Vihkon sisältö ei ole kuitenkaan koskaan tullut julkisuuteen, ja siitä tietää vain Tovard Hanson perhe. Charles Widmore ostaa kuitenkin kyseisen vihon huutokaupassa.


title: Lostin mytologia

text: Jaksossa "" John Locke mainitsee, että laivan on täytynyt olla matkalla kaivoksille ja se on luultavasti lähtenyt Afrikan itärannikolta, Mosambikistä. Laivassa on dynamiittia, kaivostyöläisten tarvikkeita ja useita kahlittuja luurankoja, vaikka orjuus olikin kiellettyä brittilaivoissa vuodesta 1845 lähtien. Leslie Arzt mainitsee, että tsunami olisi voinut pyyhkäistä laivan mailien päähän keskisaarelle, kuten myöhemmässä jaksossa nähtiinkin. turvaoveen piirretyssä kartassa on merkintä ”Magnus Hanson viimeinen leposija / Black Rock”, kuten jaksossa "Yhdessä elää, yksin kuolee" nähdään.


title: Lostin mytologia

text: Jaksossa "Kaikki rakastavat Hugoa" Hugo ”Hurley” Reyes räjäyttää laivan dynamiittivaraston, jotta selviytyneet eivät voisi tuhota lentokonetta. Räjähdyksessä koko laiva tuhoutuu palasiksi.


title: Lostin mytologia

text: Vaihtoehtoisessa aikajanassa Black Rockin kuva näkyy Alex Rousseaun oppikirjassa Benjamin Linusin oppitunnilla.


title: Lostin mytologia

text: Jacobin, saaren suojelijan ja Toisten johtajan, sanotaan oleilevan salaperäisessä mökissä, joka pystyy katoamaan ja ilmestymään saaren eri paikkoihin. Mökin rakensi Dharma Initiativen matemaatikko Horace Goodspeed lahjaksi vaimolleen. Goodspeed kantoi sen sinikopiota taskussaan kun hänet tapettiin Dharma-puhdistuksessa. Mökkiä ympäröi musta, tuhkanomainen pulveri, joka on samanlaista kuin Benin päällä ollut aine sen jälkeen kun hän päästi savuhirviön vanhoihin tunneleihin kotoaan parakeilta. Tuntemattomasta syystä Christian Shephard ja hänen tyttärensä Claire Littleton oleskelevat mökissä Jacobin sijaan jaksossa "Mökkihöperyys". Jaksossa "Onnettomuus" Ilana Verdansky polttaa Jacobin mökin maan tasalle, uskoessaan jonkin muun käyttäneen sitä, mikä myöhemmin paljastui todeksi.


title: Lostin mytologia

text: Saarella on monia raunioita, joista suurimmassa osassa on hieroglyfejä. Jaksossa "Yhdessä elää, yksin kuolee" Sayid, Jin-Soo Kwon ja Sun-Hwa Kwon näkevät mereltä suuren patsaan jäännökset, jotka kohoavat kalliolla meren rannassa. Kaikki mitä patsaasta on jäljellä on vain suuri nilkasta katkennut nelivarpainen marmorijalka. Sayid sanoo, ettei tiedä mikä on kamalampaa: se, että loppu patsas on kadoksissa vai se että jalassa on vain neljä varvasta. Patsasta on verrattu Rodoksen kolossiin. Viidennen tuotantokauden jaksossa "LaFleur" nähdään koko patsas takaa katsottuna. Takaapäin nähdyllä patsaalla on leijonan korvia muistuttavat korvat, päässään kruunu, pitkät hiukset, Ankh molemmissa käsissään ja muinainen egyptiläinen vaatetus. Patsas on nimeltään Taweret, egyptiläinen hedelmällisyyden ja elämän jumala.


title: Lostin mytologia

text: Patsaan jalustassa on salainen kammio, jota Jacob käyttää kotinaan. Kaikki neljä elementtiä; maa, vesi, tuli ja ilma esiintyvät kammiossa. ”Tuli huoneen keskellä olevassa syvennyksessä, joka koostuu mustasta hiekasta kohoavista liekeistä, jota kaikkea ympäröi vesi.” Kammion kattoon on myös maalattu muinaisen Egyptin aikaisia astronomisia karttoja, jotka viittaavat tähtiin ja planeettoihin, aikaan ja jumalatar Taweretiin.


title: Lostin mytologia

text: Jaksossa "Tyrmä" paljastetaan muita raunioita, kun Toiset sitovat Anthony Cooperin eli Locken isän suureen katkenneeseen kivipilariin. Kolmannen kauden lopussa Ben kertoo Richardille, että tämän täytyy jatkaa Toisten johdattamista Temppeliin. Jaksossa "Tapaa Kevin Johnson" hän lähettää myös Alex ja Danielle Rousseaun sekä Karlin samaan paikkaan. Benin kartassa paikka on merkitty Dharma-symbolilla, mutta Temppelin on myös mainittu olevan savuhirviön vartioima. Kun Alex tapetaan, Ben kutsuu hirviön kaappiinsa piilotetun salaisen kammion kautta, jonka kivilattiassa on hieroglyfejä. Kun Ben menee , virallisen Dharma-aseman takana on jotain mikä näyttää olevan joukko muinaisia hautakiviä, joissa on tuntemattomia hieroglyfejä. Viidennellä kaudella Richard Alpert vie nuoren Benin Temppelin sisälle, jotta saisi parannettua tämän saaman tappavan luodin aiheuttaman vahingon. Alpert sanoo ennen tätä, ettei Ben ole enää sen jälkeen sama ihminen.


title: Lostin mytologia

text:
Saaren alla on myös labyrintti, jossa hirviön pesä sijaitsee ja tunneleissa on toinen kammio, jonne Toiset säilöivät vetypommin. Jotkut näistä tunneleista on merkitty
Periviholliseen, joka otti Locken ulkomuodon voidakseen tappaa Jacobin.


title: Lostin mytologia

text: Kuudennen kauden ensimmäisessä jaksossa paljastuu, että Benin kanssa matkustava ”Locke” on oikeasti hirviö, Jacobin vihollisen ilmentymä. Hirviö ilmestyy Taweret-patsaan jäännöksiin ja tappaa viisi ihmistä. Yksi ihmisistä saa tehtyä tuhkasta renkaan ympärilleen, joka ei siten pysty lähestymään tätä. Se kuitenkin heittää miestä kivellä, tuupaten miehen pois tuhkaympyrästä. Kun kaikki miehet ovat kuolleet, hirviö esiintyy Locken ulkomuodossa. Sen jälkeen on sanottu, että hän oli ennen mies, joka menetti rakastettunsa ja joka haluaa lähteä saarelta ja ”mennä kotiin”. Saatuaan Sayidin puolelleen ja annettuaan Toisille mahdollisuuden vaihtaa puoltaan, hän hyökkäsi temppeliin ja tappoi kaikki jotka eivät vaihtaneet puoltaan.


title: Lostin mytologia

text: Jaksossa "Meren takaa" paljastuu, että hirviö on Jacobin veli. Hänen äitinsä Claudia saapui saarelle yli 2 000 vuotta sitten ja synnytti Jacobin ja tämän veljen, joka tunnetaan Musta-asuisena miehenä. Varttuessaan mies yritti päästä pois saarelta keinolla millä hyvänsä. Paljastui, että hän rakensi mystisen jäisen rattaan, joka sijaitsee alaisen tunnelin kammiossa. Musta-asuinen mies tappaa äitipuolensa, jolloin raivostunut Jacob heittää veljensä virtaan, ja luolassa veli muuttuu savuhirviöksi. Veljensä ruumiin Jacob asettaa toiseen luolaan äitinsä viereen.


title: Lostin mytologia

text: Kun Ben tappaa Jacobin, Musta-asuisella miehellä on mahdollisuus paeta saarelta. Juuri ennen pakoa hän kuitenkin menettää kuolemattomuutensa, jolloin Jack ja Kate onnistuvat tappamaan hänet.


title: Lostin mytologia

text: Numerot 4, 8, 15, 16, 23 ja 42 esiintyvät koko sarjan ajan, yhdessä ja erikseen. Numeroiden summa on 108, joka on myös tavallinen numero televisiosarjassa. Dharma Initiativen orientaatiovideon mukaan numerot edustavat Valenzitti Equationin kertoimia, mikä ennustaa milloin ihmisrotu tuhoaa itsensä. Numerot ovat jatkuvan yleisiä sarjassa, erityisesti , missä ne muodostavat koodin, joka täytyy syöttää tietokoneeseen. Kirjoittajat esittelivät numerot ainoastaan siksi, että he saisivat Hurleyn ja Rousseaun välisen kohtauksen eikä siksi, että heillä olisi ollut suunnitelma niille.


title: Lostin mytologia

text: Numerot lähetettiin saaren radiolähettimestä ja se oli lähetys, jonka takia Rousseaun tutkimusryhmä lähti saarelle päin. Vaikka Rousseau muutti viestin ryhmänsä kuoleman jälkeen, vanha lähetys kuuluu saarelta pois oleville, kuten Hurleyn ystävälle, Leonard Simsille, joka joutui mielisairaalaan kuulemansa vuoksi. Sims ja toinen Yhdysvaltain armeijan merimies, Sam Toomey, kuulivat lähetyksen kuunnellessaan lyhytaaltoisia lähetyksiä Tyyneltämereltä 16 vuotta ennen sarjan tapahtumien alkua. Hurley käytti numeroita voittaakseen lotossa ennen onnettomuutta, ja numeroiden käyttö toi mukanaan epäonnea kaikille Hurleyn ympärillä oleville. Toomey koki samanlaisen epäonnen ympärillä olijoilleen ja lopulta tappoi itsensä. Tämän takia Hurley uskoo, että numerot ovat kirottuja. Vaihtoehtoisessa aikajanassa Hurley voittaa lotossa, mutta pitää itseään maailman onnekkaimpana miehenä.


title: Lostin mytologia

text: Lukusarjan yksittäisiä lukuja käytetään sarjassa usein: Jackin istuinpaikka lentokoneessa oli paikka 23 ja Ana Lucian 42. Rousseaun viesti pyöri saarella myös 16 vuotta ja haaksirikkoisten lennon numero oli 815 sekä selviytyneitä oli 48 (toisella puolella 23). Katea odotti kotona 23 vuoden vankilatuomio. Numerot esiintyvät myös joidenkin takaumien taustalla, kuten Ana Lucian poliisipiirin pihan autojen numeroissa, ja toisessa jaksossa näytetyn jalkapallojoukkueen numeroina.


title: Lostin mytologia

text: Viidennen kauden jaksossa "Onnettomuus" Dharma Initiativen jäsenten näytetään rakentavan luukkua, jossa selviytyneet myöhemmin tulevat asumaan. Aikoessaan asettaa luukun oven, yksi työntekijöistä kysyy mikä sarjanumero siihen tulee. Toinen työntekijä vastaa kertomalla numerot, jotka kaiverretaan luukun oveen. Myöhemmin Hurley näkee kyseiset numerot luukun räjäytyksen yhteydessä.


title: Lostin mytologia

text: Kuudennella kaudella juoneen kuuluu, että yksi numero liittyy jokaiseen eri hahmoon, jokaiseen ehdokkaaseen.


title: Lostin mytologia

text: Kun Jacob opastaa Hurleyn ja Jackin majakalle, jokaisen numeron näytetään vastaavan tiettyä astetta. Tiettyyn nimeen asetettaessa, peilit näyttävät kuvan joka liittyy kyseiseen henkilöön. Turhautuneena tästä, Jack tuhoaa peilit, kuten Jacob oli toivonutkin.


title: Lostin mytologia

text: Kaikkein ensimmäinen viittaus numeroihin nähdään saarelle joutuneen lennon numerossa: Oceanic 815. Siinä on kaksi numeroa; 8 ja 15, samassa järjestyksessä kuin ne on itse numerosarjassakin.


title: Lostin mytologia

text: 1970-luvulta 1990-luvulle ryhmä, joka tunnetaan nimellä Dharma-aloite rakennutti useita asemia saarelle. Asemissa tutkittiin uniikkeja ominaisuuksia, muun muassa elektromagnetismia ja psykologiaa. Dharma-aloitteen jäsenet riitaantuivat sen takia Toisten kanssa, jotka he tunsivat nimellä Vihamieliset. He muodostivat arveluttavan aselevon, jonka mukaan molemmat pysyvät rajojensa omilla puolilla.


title: Lostin mytologia

text: Dhrma-aloite alkoi heiketä 1980-luvulla ja Benjamin Linus tuhosi sen vuonna 1992 massamurhaamalla koko joukon. Sen kiinteisöt jätettiin rauhaan, mutta Toiset ottivat niistä osan käyttöön. Ajassa matkustamisen tuloksena osa lennon 815 selviytyjistä osallistuivat Dharma-aloitteeseen 1970-luvun lopussa.


title: Lostin mytologia

text: Toiset ovat saaren alkuperäisasukkaita, jotka ovat asuneet saarella jo vuosia. Tiedetään, että he ovat sekä Dharma-aloitteen että Yhdysvaltain armeijan tutkijoita; sekä lennon 815 selviytyjiä. Sarjassa ei ole kuitenkaan koskaan paljastettu kuinka kauan he ovat saarella asuneet; kaikkein aikaisin takauma sijoittuu kuitenkin 1950-luvulle, jossa saarella ovat sekä Jacob että Toiset. Toiset asuivat parakeilla, jotka Dharma-aloitteen jäsenet olivat rakentaneet. Toiset joutuivat kuitenkin jättämään parakit kolmannella kaudella, eivätkä ole sen jälkeen palanneet takaisin.


title: Lostin mytologia

text: Ennen saarelle joutumistaan, sekä pääosassa, että pienessä osassa olevat hahmot ovat ”törmänneet” toisiinsa usein tietämättään ja joskus vaikuttaen toistensa elämiin. Näitä vuorovaikutuksia paljastetaan hahmojen takaumien kautta ja ne ovat usein ilmiselviä vain katsojille. Jotkin vuorovaikutuksista ovat melko huomattavia, eri hahmojen keskustellessa toistensa kanssa, esiintyessä televisiossa tai vilauksena taka-alalla. Vuorovaikutuksia tuli enemmän ensimmäisen kauden lopussa kaikkien hahmojen saapuessa lentokentälle ja lopulta lentokoneeseen.


title: Lostin mytologia

text: Kyseisiä vuorovaikutuksia ovat muun muassa Sawyerin keskustelu Jackin isän kanssa baarissa ennen koneen lähtöä ja Locken isän ollessa mies, joka huijasi Sawyerin vanhempia. Hurleyn kirjanpitäjä ostaa hänelle laatikkofirman, jossa Locke työskentelee. Hurleyn voi nähdä televisiossa Jinin takaumassa. Jackin täytyy valita kahden leikkauksen väliltä; hänen tuleva vaimonsa (jota hän ei ollut vielä tavannut) ja Shannonin isän (ja Boonen isäpuoli).


title: Lostin mytologia

text: Jacob, Toisten salaperäinen johtaja, on vieraillut selviytyjien luona eri aikakausina, joka vaikuttaa siltä, että hänellä on ollut osansa vuorovaikutuksiin.


title: Lostin mytologia

text: Sarjan tuottajat ovat aina sanoneet, että on syy miksi hahmot esiintyvät toistensa takaumissa. Damon Lindelof on sanonut, että ne eivät ole ”pääsiäismunia”, vaan ennemminkin suurempi osa sarjan mytologiaa.


title: Lostin mytologia

text: Sarjan hahmot ovat kuulleet useita kertoja kuiskauksia, joilla ei ole näkyvää lähdettä. Rousseau väittää, että äänet kuuluvat Toisille, vaikka myöhemmin selviääkin, ettei asia ole aivan niin. Suurimmasta osasta kuiskauksia ei saa selvää, kun ne kuullaan televisiosta. Uusimmissa jaksoissa kuiskauksia on kuultu ennen Toisten jäsenen ilmestymistä, kuten jaksossa "Toinen nainen", jossa Harper näyttäytyy Julietille kuiskausten päätteeksi. Kuiskauksia kuuluu myös kun Hurley löytää Jacobin mökin neljännellä kaudella. Ja uudestaan niitä kuullaan viidennen kauden jaksossa "Namaste", hirviön ja Christianin näyttäytymisten välissä. Viedessään Danielle Rousseaun lapsen, Alexin, Ben sanoo, että jos hän haluaa lapsensa elävän hänen täytyy juosta vastakkaiseen suuntaan kuullessaan ”kuiskauksia”. Myöhemmin paljastuu että kuiskaukset ovat niiden ihmisten sieluja, jotka eivät voi siirtyä eteenpäin kuoleman jälkeen vaan jäävät jumiin Saarelle. Yksi näistä on Michael, joka ei päässyt siirtymään tekojensa takia.


title: Lostin mytologia

text: Saarella useat ihmiset ovat kokeneet kuuluvia ja näkyviä hallusinaatioita, muun muassa selvät näyt ja viestit kuolleilta perheen jäseniltä. Sekä Jackin että Mr. Ekon kuollut sukulaiset, joiden ruumiit ovat saarella mutta kadonneet mysteerisesti, ovat vierailleet heidän luonaan. Samankaltaisesti Lockea lähestyi kuollut Boone jaksossa "Lisäohjeita". Hän vastaanotti samanlaisen näyn ilmeisesti-kuolleelta Boonelta, joka osoitti pudonneen koneen sijainnin, Boonen ollessa vielä elossa. Jaksossa "Mies taustalla" Ben näkee kuolleen äitinsä kahdesti saarella, ollessaan lapsi, ja johdattaa Benin liittymään Toisiin.


title: Lostin mytologia

text: Waltin hahmo ilmestyy Shannonille lukuisissa tilanteissa toisen tuotantokauden aikana ja myöhemmin myös Sayid näkee hänet, juuri ennen Shannonin kuolemaa. Walt ilmestyy myös Lockelle, kun tätä on ammuttu, vakuuttaen häntä nousemaan ylös koska hänellä on töitä.


title: Lostin mytologia

text: Hurley kokee näyn Davesta, mielikuvitusystävästään, jonka hän oli nähnyt ennen joutumistaan mielisairaalaan. Dave yllyttää Hurleytä uskomaan saaren olevan vain hallusinaatiota ja että hän tämä vain herätä oikeaan elämään (mielisairaalassa) hyppäämällä kalliolta. Näky saattoi olla vain Hurleyn henkisen tilan aikaansaama.


title: Lostin mytologia

text: Jaksossa "Katen teot" Kate saa kaksi vierailua menneisyydestään: näennäisesti kanavoitu viesti hänen kuolleelta isältään, jota Kate oli luullut isäpuolekseen, Sawyerin kautta tämän ollessa houretilassa; ja myöhemmin mustan hevosen ilmestyessä, jonka Kate ajatteli olevan sama joka aiheutti hänen pakonsa. Myös Sawyer näki hevosen ja hän ja Kate molemmat koskettivat sitä, joten se oli oikea. Sayid koki myös samankaltaisen näyn, nähtyään kissan, joka näytti kuuluvan naiselle jota Sayid oli kiduttanut menneisyydessään.


title: Lostin mytologia

text: Näitä näkyjä nähtiin myös poissa saarelta. Hurleyn luona vierailee useita kuolleita hahmoja, erityisesti hänen kuollut ystävänsä Charlie, joka kertoo Hurleylle ”He tarvitsevat sinua.” Näkyjen takia Hurley kirjoittautuu mielisairaalaan. Neljännellä kaudella Sayid löytää Hurleyn pelaamasta shakkia yksinään ja Hurley paljastaa pelaavansa Mr. Ekon kanssa. Jaksossa "Valhe" Ana Lucian näky ohjaa kuinka paeta poliiseja kertoen Hurleylle, että hänen täytyy mennä ja toimittaa terveiset Libbylta ennen katoamistaan, mikä kertoo siitä, että kuolleet hahmot kommunikoivat toistensa kanssa. Myöhemmin Jacob kertoo, ettei Hurley ole hullu ja, että hänen kykynsä kommunikoida kuolleiden kanssa on ”siunaus”.


title: Erik Haula

text: Erik Haula (s. 23. maaliskuuta 1991 Pori) on suomalainen jääkiekkoilija, joka pelaa NHL-joukkue Vegas Golden Knightsissa. Hän on pelipaikaltaan keskushyökkääjä, mutta pelaa joskus myös laidassa. Haulan vahvuuksia ovat nopeus, työmoraali ja kahdensuunnan peli. Normaalista käytännöstä poiketen Vegas ei nimennyt ainakaan toistaiseksi lainkaan kapteenia vaan sen sijaan kuusi varakapteenia. Haula valittiin tähän kuusikkoon.


title: Erik Haula

text: Haula on Porin Ässien kasvatti. Hän voitti joukkueessa A-nuorten SM-hopeaa vuonna 2008.


title: Erik Haula

text: Kaudeksi 2008–2009 Haula siirtyi Pohjois-Amerikkaan USHS-sarjaan Shattuck St. Mary'siin. Hän oli tehoilla 26+58=84 joukkueen kolmanneksi paras pistemies ja koko USHS:n pistepörssin seitsemäs. Minnesota Wild varasi Haulan seitsemännellä kierroksella 182. pelaajana . Kaudella 2009–2010 Haula vaihtoi juniorisarjaa siirtymällä USHL:ään hänet varanneeseen Omaha Lancersiin. Hän teki 56 ottelussa tehot 28+44=72, jotka toivat hänelle valinnat tulokkaiden tähdistökentälliseen, toiseen tähdistökentälliseen sekä tähdistöotteluun.


title: Erik Haula

text: Haula pelasi vuodet 2010–2013 Minnesotan yliopistossa Minnesota Golden Gophers -joukkueessa NCAA:ssa. Hän oli Thomas Vanekin jälkeen vasta toinen Gophersissa pelannut eurooppalaispelaaja. Toisella kaudellaan 2011–2012 hän oli joukkueen paras pistemies tehoilla 20+29=49. Viimeisellä yliopistokaudellaan Haula oli joukkueensa paras pistemies tehoilla 16+35=51 ja jakoi NCAA:n pistepörssissä neljännen sijan St. Lawrencen Greg Careyn ja Bostonin Johnny Gaudreaun kanssa ja oli syöttöpörssin toinen. Haula valittiin kolmen viimeisen yliopistokautensa päätteeksi WCHA:n toiseen tähdistökentälliseen ja akateemiseen tähdistökentälliseen. Huhtikuussa 2013 Gophersin kauden päätyttyä Haula teki kaksivuotisen tulokassopimuksen Minnesota Wildin kanssa ja pelasi loppukauden sen farmissa Houston Aerosissa AHL:ssä.


title: Erik Haula

text: Kaudeksi 2013–2014 Wildin farmijoukkueeksi vaihtui Iowa Wild, jossa Haula aloitti kauden. Minnesota Wildin päävalmentaja Mike Yeo sanoi lokakuussa:


title: Erik Haula

text: Haula nostettiin Minnesotan kokoonpanoon 28. marraskuuta 2013 ja hän pelasi uransa ensimmäisen NHL-ottelun seuraavana iltana kotona Colorado Avalanchea vastaan 3–1-häviössä. Haula pelasi 14.17 minuuttia ja sai syöttöpisteen Wildin ainoaksi jääneeseen Dany Heatleyn maaliin. Hänet valittiin myös ottelun kolmostähdeksi. 18. tammikuuta 2014 Haula teki ensimmäisen NHL-maalinsa Dallas Starsin Kari Lehtosen taakse. Haula pelasi runkosarjassa 46 ottelua tehoilla 6+9=15 ja hänen +/– -tilasto +14 oli Wildin hyökkääjistä paras ja koko joukkueen kolmanneksi paras Ryan Suterin ja Jared Spurgeonin jälkeen. Pudotuspeleissä hän oli Wildin suurimpia onnistujia, varsinkin toisen kierroksen sarjassa Chicago Blackhawksia vastaan. Hän oli joukkueen paras maalintekijä neljällä osumallaan yhdessä Zach Parisen ja Mikael Granlundin kanssa.


title: Erik Haula

text: Kausi 2014–2015 oli Haulalle pelillisesti pettymys ja hän oli osan kaudesta ulkona kokoonpanossa tehden 72 runkosarjaottelussa tehot 7+7=14. Katsomokomennuksia oli etenkin pudotuspeleissä, joissa hän pelasi kaksi ottelua tehden yhden maalin.


title: Erik Haula

text: Haulan ja Wildin sopimus loppui kauteen 2015, ja hänestä tuli rajoitettu vapaa pelaaja. Haula ja Minnesota tekivät kaksivuotisen jatkosopimuksen elokuussa 2015, josta hän ansaitsee kaudesta miljoona dollaria.


title: Erik Haula

text: Kausi 2015–2016 oli Haulalle todellinen läpimurto. Hän teki 76 pelissä 34 tehopistettä, mikä oli tuplasti ennemmän pisteitä kahteen edelliseen kauteen verratuna. Hän sivusi myös Wildin Seurahistorian pisintä pisteputkea tekemmällä pisteitä kymmenessä ottelussa peräkkäin. Haula pelasi myös NHL-uransa ensimmäisen ulkoilmaottelunsa tehden tehot 2+1 6–1-voitossa Chicago Blackhawksista. Haula valittiin myös ottelun parhaaksi pelaajaksi. Hän ei kuitenkaan päässyt pelaamaan ollenkaan NHL:n pudotuspelejä, vaan oli sivussa loukkantuneena.


title: Erik Haula

text: Lauantaina 4. marraskuuta 2017 Vegasin vierasottelussa Ottawa Senatorsia vastaan Haula saalisti oman henkilökohtaisen yhden ottelu piste-ennätyksensä tekemällä kaksi maalia ja antamalla yhden maalin johtaneen syötön. Jälkimmäinen maali jäi myös ottelun voittomaaliksi. Haula on pelannut kerran aiemmin urallaan kolmen pisteen ottelun, mutta tällöin teki vain yhden maalin.


title: Erik Haula

text: Haula pelasi MM-kilpailuissa vuonna 2014 voittaen hopeaa.


title: Erik Haula

text: Hän pelasi alle 18-vuotiaiden MM-kilpailuissa vuosina 2008 ja 2009 voittaen pronssia. Vuonna 2011 hän pelasi alle 20-vuotiaiden MM-kilpailuissa 2011 ollen Suomen paras maalintekijä ja toiseksi paras pistemies Teemu Pulkkisen jälkeen. Haula pelasi alle 17-vuotiaiden World Hockey Challengessa vuonna 2008. Yhteensä hän on pelannut 44 nuorten ja 13 poikien maaottelua.


title: Erik Haula

text: Erik Haulan isä Tomi Haula on amerikkalaisen jalkapallon vaikuttaja ja hän on toiminut muun muassa Pyynikki Patriotsin (Tampere) ja Turku Trojansin päävalmentajana. Haulan perheellä on myös asunto Floridassa. Hänellä on velipuoli Aleksander (2002), veli Tomek (2004) ja sisko Lidia (2006).


title: Erik Haula

text: Haula kihlautui kesäkuussa 2018 Kristen Boegen kanssa Las Vegasissa.


title: Adam Olearius

text: Adam Olearius (16. elokuuta 1603 – 22. helmikuuta 1671) oli saksalainen oppinut, matemaatikko, maantieteilijä ja kirjastonhoitaja. Kun Gottorpin herttua Frederick III lähetti Persiaan suurlähettilään, hänestä tuli lähettilään sihteeri. Olearius julkaisi elinaikanaan kaksi teosta, joissa hän kuvaili matkakokemuksiaan.


title: Tawast

text: Tawast on suomalainen aatelissuku. Nimi "Tawast" tai "Tavast" on ollut usean hämäläisen suvun nimenä. Aatelissuvulla ei ole mieslinjassa tunnettua yhteyttä keskiaikaiseen Tavast-sukuun.


title: Tawast

text: Nimellä "Tawast" aateloitiin alkujaan vuonna 1582 linnanpäällikkö Arvid Henrikinpoika Tavast, joka oli vanhaa hämäläistä sukua Hauhon Kokkalasta. Hänen isänsä nimi oli Kaas, eikä tiedetä miksi hän alkoi käyttää nimeä Tavast. Ruotsin ritarihuoneen järjestäytyessä vuonna 1625 hänen sukunsa sai arvalla numeron 64 aatelissukujen joukossa. Tämä suku kuitenkin sammui mieslinjalta vuonna 1731.


title: Tawast

text: Nykyinen Tawast-suku polveutuu 1500-luvun puolivälissä Lempäälän Hietaniemen tilan omistaneesta Henrik Jönsinpojasta, jonka suku vaikutti porvareina Turussa. Vuonna 1765 Ruotsin aateliin hyväksyttiin tähän sukuun kuulunut luutnantti Carl Johan Tawast sisaruksineen ja he saivat käyttöönsä aiemmin sammuneen Tawast-suvun nimen ja numeron 64, sillä heidän virheellisesti oletettiin kuuluneen siihen. Samaten hyväksyttiin myös Kerimäen Hannolanpellosta olleen vääpeli Christoffer Tawastin (k. 1742) jälkeläiset, joiden katsotaan olleen edellisten kanssa samaa sukua. Suomen ritarihuoneen järjestäytymisen yhteydessä 1818 tämä uusi Tawastin suku liitettiin Suomen aateliin aatelisena sukuna numero 3. Sukuun kuulunut kenraali Johan Henrik Tawast korotettiin Ruotsissa vuonna 1802 vapaaherraksi ja 1818 kreiviksi, mutta koko turkulainen sukuhaara sammui hänen kuollessaan Ruotsissa vuonna 1841. Suku jatkui kuitenkin vielä kerimäkeläisestä haarasta, johon nykyään Suomessa elävät Tawastit kuuluvat. Sen uusia sukuhaaroja on liitetty Suomen ritarihuoneelle vielä 1900-luvun jälkipuoliskon aikana.


title: Tawast

text: Sukuun kuulunut Herman Berndt Tawast sai Venäjän keisarilta vuonna 1830 oikeuden muodostaa oman aatelissukunsa nimellä Stålarm-Tawast, sillä tuolloin vallinneen virheellisen käsityksen vuoksi Tawastien oletettiin olleen sukua Ruotsin vallan aikaiselle Stålarmin mahtisuvulle. Stålarm-Tawastin suku esiteltiin Suomen ritarihuoneelle samana vuonna aatelisena sukuna numero 189, mutta se sammui mieslinjalta vuonna 1880. Samaa alkuperää nykyisen Tawastin suvun kanssa ovat lisäksi 1664 aateloitu Tawasténin ja 1687 aateloitu Tawaststjernan suku, joiden kantaisät olivat myös 1500-luvulla eläneen Henrik Jönsinpojan jälkeläisiä.


title: Kōchi

text: Kōchi () on Kōchin prefektuurin pääkaupunki Shikokun saarella Japanissa. Sen väkiluku on 339 163 (vuonna 2014). Kaupungissa toimii kaksi yliopistoa: Kōchin yliopisto ja Kōchin naisten yliopisto. Tunnettuja nähtävyyksiä on muun muassa Kōchin linna.


title: Kōchi

text: Kōchi on valittu yhdeksi Japanin ydinkaupungeista.


title: Ernst Gombrich

text:
Ernst Gombrich (30. maaliskuuta 1909, Wien, Itävalta – 3. marraskuuta 2001, Lontoo, Britannia) oli 1900-luvun monipuolisimpia ja vaikutusvaltaisimpia taidehistorioitsijoita.
Tunnetuimpia hänen teoksistaan on yleistajuinen, alun perin nuorille lukijoille tarkoitettu "Maailman taiteen historia" "(The Story of Art)", joka ilmestyi alkukielellä vuonna 1950. Se julkaistiin suomeksi viisi vuotta myöhemmin Sakari Saarikiven suomentamana ja runsaasti kuvitettuna. Kirja on käännetty noin 30 kielelle. Sen sanotaan olevan parhaiten myynyt taidekirja yli seitsemän miljoonan painosmäärällään.


title: Ernst Gombrich

text: Toinen laajasti tunnettu teos Gombrichilta on "Art and Illusion" vuodelta 1960. Myöhemmistä julkaisuista voisi mainita "The Image and the Eye"-teoksen ja taidehistorioitsija Aby Warburgin (1866-1929) elämäkerran.


title: Ernst Gombrich

text: Gombrich opiskeli taidehistoriaa synnyinkaupungissaan Wienissä ja työskenteli muun muassa Sigmund Freudin piiriin kuuluneen Ernst Krisin kanssa. Juutalaissyntyinen Gombrich muutti Englantiin vuonna 1936. Hän toimi Lontoossa Warburg-instituutin johtajana ja Lontoon yliopiston professorina.


title: Ernst Gombrich

text: Gombrich on tutkinut renessanssin taidetta, taidepsykologiaa ja taideteoriaa. Hänet tunnetaan myös taidekriitikkona ja modernistisen puhtaan havainnon arvostelijana. Puhdasta havaintoa ei hänen mukaansa ole, koska opitut asiat, odotukset ja havaintotottumukset vaikuttavat niin taiteilijan kuin taiteen katsojan havaintoihin. Gombrich on lisäksi tarkastellut taiteen tradition siirtymistä skeeman käsitteen avulla. Skeema tarkoittaa tässä kuvataiteen kunkin hetkistä havainto- ja kuvaustapaa, tavallaan konventiota. Taiteilija työskentelee aina jonkin skeeman vaikutuksen alaisena, tietäen tai tietämättään. Hän ei voi kuvata tai kopioida suoraan. Kumoukset ja muutokset taiteessa syntyvät kun vallitsevaa skeemaa muutetaan tai se korvataan uudella.


title: Ernst Gombrich

text: Samoihin aikoihin Wienistä Lontooseen muuttaneista emigranteista hänelle läheisimpiä olivat Karl Popper ja Friedrich Hayek. Gombrich myös antoi apua Popperin pääteoksen "Avoin yhteiskunta ja sen viholliset" editoimisessa. Molemmat heistä ovat myös soveltaneet psykologian näkökulmaa tutkimusaiheeseensa.


title: Ernst Gombrich

text: Gombrichille myönnettiin monia Englannin arvostetuimpia tunnustuksia ja jäsenyyksiä, samoin kuin kansainvälisiä palkintoja. Hänet tunnettiin myös hyvänä luennoitsijana, joka perusteli väitteensä hyvin.


title: Joni Ortio

text:
Joni Juhani Ortio (s. 16. huhtikuuta 1991 Turku) on suomalainen jääkiekkomaalivahti, joka pelaa KHL-joukkue Vitjaz Podolskissa. Ortion vahvuudet ovat hyvät refleksit, paluukiekkojen ohjaaminen muualle, mailapeli, nopea sivuttaisliike ja joustavuus.
Ortio on TPS:n kasvatti, mutta pelasi kauden 2007–2008 TuTossa. Hän voitti TuTossa A-nuorten I-divisioonan Suomenmestaruuden vuonna 2008 ja TPS:ssä A-nuorten SM-hopeaa vuonna 2009. NHL-joukkue Calgary Flames varasi Ortion kuudennella kierroksella 171. pelaajana kesäkuussa . Samana kesänä hänet varasi myös WHL-joukkue Swift Current Broncos 44. pelaajana .


title: Joni Ortio

text: Ortio nostettiin TPS:n SM-liigarinkiin kaudeksi 2009–2010. Hän pelasi debyyttiottelunsa 16. lokakuuta 2009 vierasottelussa JYPiä vastaan, kun David Leggio vaihdettiin Ortioon kolmannessä erässä TPS:n ollessa 6–0-tappiolla. Ortio ei päästänyt maaleja ja torjui viidesti. Ensimmäisen ottelunsa aloittavana maalivahtina Ortio pelasi 3. joulukuuta 2009 kotona Kärppiä vastaan ja torjui joukkueelle 5–3-voiton. 20 kertaa ottelussa torjunut Ortio palkittiin "Ilta-Sanomien" yhden tähden tähtipelaajana. Hän pelasi liigassa kolme ottelua ja 16 ottelua A-nuorissa. Ortio pelasi myös 14 ottelua lainalla Mestis-joukkue TuTossa ja alle 20-vuotiaiden maajoukkueessa.


title: Joni Ortio

text: Kaudella 2010–2011 Ortio nousi joukkueen kakkosmaalivahdiksi Atte Engrenin jälkeen. Hän pelasi 15 SM-liigaottelua ja pelasi myös lainasopimuksilla 10 Mestis-ottelua TuTossa, alle 20-vuotiaiden maajoukkueessa ja KooKoossa. Ortio pelasi myös A-nuorissa. Maaliskuussa 2011 TPS:n SM-liigakauden päätyttyä Ortio teki tulokassopimuksen hänet varanneen Calgary Flamesin kanssa. Hän pelasi loppukaudella joukkueen farmissa Abbotsford Heatissa yhden AHL-ottelun.


title: Joni Ortio

text: Ortio aloitti kauden 2011–2012 Abbotsford Heatissa. Hän jäi lopulta kolmosmaalivahdiksi Leland Irvingin ja Danny Taylorin jälkeen ja palasi tammikuussa 2012 juuri ennen tammikuun siirtoikkunan umpeutumista lainasopimuksella TPS:ään. Hän toimi loppukaudella joukkueen ykkösmaalivahtina epävarman Marek Schwarzin edellä.


title: Joni Ortio

text: Toukokuussa 2012 Ortio siirtyi Helsingin IFK:hon yksivuotisella lainasopimuksella, koska hänen pelaajaoikeutensa omisti vielä Calgary Flames. Ortio palasi kaudeksi 2013 Abbotsford Heatiin, mutta kausi ei lähtenyt hyvin käyntiin eikä Ortio saanut syyskaudella mahdollisuutta pelata joukkueessa ja hänet siirrettiin ECHL-liigassa pelaavan Alaska Acesin kokoonpanoon. Ortio pelasi neljä ottelua Alaskassa torjuntaprosentilla 94.4% ja hyvien peliesitystensä ansiosta sai kutsun takaisin AHL-liigan Abbotsford Heatin kokoonpanoon. Tämän jälkeen kausi AHL:ssä lähti hyvin käyntiin ja Ortio nousi joukkueensa ykkösmaalivahdiksi. Ortio teki NHL-debyyttinsä Calgary Flamesin paidassa 27 Helmikuuta 2014 kotiottelussa Los Angeles Kingsiä vastaan. Samassa ottelussa myös Markus Granlund teki NHL-debyyttinsä Calgaryn paidassa.


title: Joni Ortio

text: Heinäkuussa 2014 Ortion jatkosopimus Calgaryn kanssa julkistettiin. Seuraavalla kaudella hän aloitti AHL:ssä, jossa hänet valittiin pelaamaan tähdistöotteluun. Muutama päivä valintansa jälkeen hän sai kauden ensimmäisen kutsunsa NHL:ään. Hän pelasi kauden ensimmäisen NHL-ottelunsa 11. tammikuuta. Hän otti ottelussa uransa ensimmäisen nollapelin 36 torjunnalla ja tuli valituksi ottelun ykköstähdeksi Calgaryn ottaessa 1–0 -voiton Vancouver Canucksista.


title: Joni Ortio

text: Ortio pelasi alle 20-vuotiaiden MM-kilpailuissa vuosina 2010 ja 2011, jolloin hän toimi molemmilla kerroilla Suomen ykkösmaalivahtina. Vuoden 2011 turnauksessa hänet valittiin Suomen top-3-pelaajaksi. Ortio pelasi myös alle 18-vuotiaiden MM-kilpailuissa vuonna 2009 ja voitti pronssia.


title: Joni Ortio

text: Helmikuussa 2012 Ortio kutsuttiin sairastuneen Ari Ahosen tilalle Ruotsin Euro Hockey Tourin Oddset Hockey Gamesiin. Hän pelasi ensimmäisen A-maaottelunsa 12. helmikuuta 2012 turnauksen päätösottelussa Ruotsia vastaan, joka päättyi 1–3-tappioon. Hän torjui ottelussa 33 laukausta ja palkittiin Suomen parhaana pelaajana. Ortio on pelannut kaksi A-maaottelua.


title: Joni Ortio

text: Ortio pelasi myös alle 17-vuotiaiden World Hockey Challengessa vuonna 2008. Ortio edusti Suomea myös jääkiekon MM-kilpailuissa vuonna 2017.


title: Joni Ortio

text: Ortion isä Kai Ortio pelasi 45 SM-liigaottelua TPS:ssä ja valmensi Jonia TuTon B-nuorissa kaudella 2007–2008 ja TPS:n A-nuorissa kaudella 2008–2009.


title: Åke Forsman

text: Åke Forsman (s. 21. marraskuuta 1923 Tenhola) on suomalainen jalkapalloilija, jonka ura päättyi 1950.


title: Åke Forsman

text: Hyökkääjänä pelannut Forsman edusti koko uransa ajan 1945–1950 HIFK:ta mestaruussarjassa ja 1. divisioonassa. Hän voitti seurassa Suomen mestaruuden 1947. Kaikkiaan hän pelasi neljän kauden aikana 59 pääsarjatason ottelua, joissa hän teki 33 maalia.


title: Åke Forsman

text: Maajoukkueessa Forsman pelasi vuosina 1947–1948 neljä maaottelua ja teki sinä aikana yhden maalin.


title: Tuomo Haapa

text: Tuomo Haapa (5. toukokuuta 1946 – 25. huhtikuuta 2012) oli suomalainen jalkapalloilija.


title: Tuomo Haapa

text: Hyökkääjänä pelannut Haapa edusti urallaan Kemin Intoa 1965–1973 ja 1976–1979 sekä Oulun Työväen Palloilijoita 1974–1975. OTP pelasi mestaruussarjassa, kun taas Into oli kautta 1970 lukuun ottamatta 1. divisioonassa tai alemmilla sarjatasoilla. Kaikkiaan Haapa pelasi kolmen pääsarjakauden aikana 51 ottelua, joissa hän teki 16 maalia. Lisäksi hän teki 1. divisioonassa seitsemän kauden aikana 62 maalia.


title: Tuomo Haapa

text: Maajoukkueessa Haapa pelasi yhden maaottelun vuonna 1973.


title: Juhani Haavisto

text: Juhani Haavisto (s. 20. marraskuuta 1945) on entinen suomalainen jalkapalloilija.


title: Juhani Haavisto

text: Keskikentällä pelannut Haavisto nousi Kotkan Reippaan edustusjoukkueeseen 1965. Hän edusti Kotkan Työväen Palloilijoita 1966–1969 ja 1975 sekä Valkeakosken Hakaa 1970–1974. Haavisto voitti Suomen Cupin Hakassa 1967. Kaikkiaan Haavisto pelasi kahdeksan kauden aikana 163 pääsarjatason ottelua, joissa hän teki 12 maalia.


title: Juhani Haavisto

text: Maajoukkueessa Haavisto pelasi yhden maaottelun vuonna 1968.


title: Raimo Hagström

text: Raimo Hagström (s. 1. marraskuuta 1934) on entinen suomalainen jalkapalloilija.


title: Raimo Hagström

text: Tukimiehenä pelannut Hagström edusti urallaan 1952–1966 Vasa IFK:ta, Helsingin Palloseuraa ja FC Sportia. Hän voitti Suomen mestaruuden VIFK:ssa 1953. Kaikkiaan Hagström pelasi kahdeksan kauden aikana 99 pääsarjatason ottelua, joissa hän teki neljä maalia.


title: Raimo Hagström

text: Maajoukkueessa Hagström pelasi neljä maaottelua vuonna 1956.


title: Pertti Haikonen

text: Pertti Haikonen (s. 18. huhtikuuta 1948) on entinen suomalainen jalkapalloilija.


title: Pertti Haikonen

text: Haikonen edusti urallaan mestaruussarjassa ja 1. divisioonassa pelannutta Helsingin Ponnistusta 1967–1969 ja 1972–1975 sekä mestaruussarjan Helsingin Jalkapalloklubia 1970–1971. Kaikkiaan Haikonen pelasi neljän kauden aikana 63 pääsarjatason ottelua.


title: Pertti Haikonen

text: Maajoukkueessa Haikonen pelasi vuosina 1968–1969 kolme maaottelua.


title: Tatra 70

text: Tatra T70 oli tšekkoslovakialaisen Tatran vuosina 1931–1936 sekä 1947 valmistama ensisijaisesti edustuskäyttöön tarkoitettu auto. Auton alustalle tehtiin useita korimalleja, monet niistä Sodomkan ja muiden itsenäisten korivalmistajien rakentamia versioita. Autoja käytettiin muun muassa paloautojen alustoina.


title: Tatra 70

text: Autossa oli kuusisylinterinen, vesijäähdytteinen rivimoottori, joka pohjautui perusrakenteeltaan edeltäjämallien T17 ja T31 voimanlähteisiin. Erotuksena edeltäjämalleihin, kampiakseli oli laakeroitu seitsemästä kohtaa liukulaakerein, sillä aikaisemmin käytetty vierintälaakerointi ei ollut toiminut tyydyttävästi. Moottoriin oli vaihdettu hammaspyörämallinen voiteluöljypumppu mäntäpumpun tilalle. Polttoaineensyötöstä huolehti kaksi Zenith 36 DV 1 -kaasutinta.


title: Tatra 70

text: Autossa oli kuiva kaksilevyinen kytkin ja nelivaihteinen vaihteisto. Kantavana rakenteena oli Tatralle ominainen keskusputkirunko. Voima välittyi vaihteistosta runkoputken sisällä kulkeneen voimansiirtoakselin kautta heilurityyppisellä erillisjousituksella varustetulle taka-akselille. Taka-akselilla oli vinottain asennetut neljänneselliptiset lehtijouset, jotka oli kiinnitetty vetopyörästön rungon takaosaan sekä jarrukilpiin. Etuakselilla erillisjousitus oli toteutettu päällekkäisin kolmiotuin ja poikittaisella, puolielliptisellä lehtijousella.


title: Tatra 70

text: Jarruina olivat rumpujarrut, jotka olivat hydraulitoimiset ja ensimmäisenä maailmassa kaksipiiriset.


title: Tatra 70

text: T70-malleja valmistui kaikkiaan 50 kappaletta, kunnes se korvattiin vuonna 1933 T70:n tehokkaammalla moottorilla varustetulla T70A:lla. T70A:n huippunopeus oli 130 km/h ja sitä ehdittiin valmistaa 70 kappaletta ennen kuin valmistus päättyi 1936.


title: Tatra 70

text: Toisen maailmansodan jälkeen yli jääneistä osista rakennettiin vielä yksi kappale Tšekkoslovakian presidentti Edvard Benešille. Auto luovutettiin hänelle 23. toukokuuta 1947.


title: Tuomo Hakala

text: Tuomo Hakala (s. 9. lokakuuta 1957) on entinen suomalainen jalkapalloilija.


title: Tuomo Hakala

text: Hyökkääjänä pelannut Hakala edusti urallaan 1977–1984 Rovaniemen Palloseuraa mestaruussarjassa ja alemmilla sarjatasoilla. Lisäksi hän pelasi 2. divisioonassa vuosina 1987–1988 Rovaniemen Reippaassa ja Rovaniemen Lapissa. Hakala oli kaudella 1979 1. divisioonan paras maalintekijä 19 maalillaan. Kaikkiaan Hakala pelasi kolmen kauden aikana 42 pääsarjatason ottelua, joissa hän teki yhdeksän maalia.


title: Tuomo Hakala

text: Maajoukkueessa Hakala pelasi vuosina 1979–1984 yhteensä 11 maaottelua, joissa hän teki yhden maalin.


title: Lasse Orimus

text: Lasse Antero Orimus (s. 2. tammikuuta 1950 Kokkola) on entinen suomalainen kestävyysjuoksija. Hän edusti urallaan Kokkolan Veikkoja ja vuodesta 1972 eteenpäin Gamlakarleby Idrottsföreningiä.


title: Lasse Orimus

text: Orimus edusti Suomea Montrealin olympialaisissa 1976 5 000 metrin juoksussa. Hän ei selviytynyt loppukilpailuun ajallaan 13.23,43.


title: Lasse Orimus

text: Hän sijoittuu 5 000 metrin ennätyksellään 13.18,19 Suomen kaikkien aikojen tilaston toiselle sijalle Lasse Virénin (13.16,4h) jälkeen. 10 000 metrillä hän on puolestaan kaikkien aikojen kahdeksanneksi nopein.


title: Lasse Orimus

text: Hän saavutti urallaan kolme SM-hopeaa ja kaksi pronssia.


title: Lasse Orimus

text: Nykyään Orimus pitää Tampereella erotiikkaliikettä.


title: Puzzle Station

text: Puzzle Station on Ninai Gamesin luoma tietokonepeli. Se on englanninkielinen ja sen on luonut Mikko Miettinen . Peliä pystyy pelaamaan myös Joystickilla tai Gamepadilla. Puzzle Stationia myytiin kesällä 2000 jäätelöautoissa 19 markan hintaan.


title: Puzzle Station

text: Pelin ideana on pudotella väripalikoita toistensa päälle. Kun vähintään neljä samanväristä palaa koskettavat toisiaan, ne poistuvat pelikentästä. Pelissä on monia tuhottavia väripalikoita. Tämän lisäksi on kivipalikoita jotka tuhoutuvat, mikäli väripalikat tuhoutuvat niiden vieressä. Pelissä olevia metallipalikoita ei voi tuhota.


title: Puzzle Station

text: Pelissä on kaksi pelimuotoa, joissa kummassakin on 50 tasoa, jotka on jaettu kymmeneen World-osioon. Arcade-pelissä tavoite on räjäyttää mittarin näyttämä määrä palikoita määrätyssä ajassa. Räjäytetty palikka vähentää mittarin lukumäärää, joka kertoo kuinka monta palikkaa täytyy vielä räjäyttää kentän selvittämiseksi. Jokaisen kentän jälkeen lasketaan pisteet. Pistemäärään vaikuttaa räjäytettyjen palikoiden määrän lisäksi myös jäljelle jäänyt aika. Tekemällä chain- ja combo-temppuja saa enemmän pisteitä. Puzzle-pelin tavoitteena on tyhjentää pelikenttä kaikista värillisistä palikoista. Pelaajalla on käytössään "pudotusvuoromittarin" näyttämä määrä pudotuksia. Kentälle saa jäädä ainoastaan kivi- tai metallipalikoita.


title: Puzzle Station

text: Steam-palvelussa on "Puzzle Station 15th Anniversary Retro Release" Windows-alustalle, jossa julkaisijana on "YeaBoing".


title: Ernst Kock

text: Ernst Albin Kock (1864–1943) oli ruotsalainen kielentutkija ja professori. Hänen merkittävimmät tutkimuksensa koskivat muinaisislantilaista runoutta, josta hän julkaisi 28-osaisen sarjan "Notationes norrœnæ: Anteckningar till Edda och skaldediktning" (1923–1944). Kock oli Lundin yliopiston professori vuosina 1906–1929.


title: Gokutama Rock Cafe

text: Gokutama Rock Cafe on An Cafen neljäs albumi, joka julkaistiin vuonna 2008. Albumi sisältää kappaleet Cherry Saku Yuuki, Ryusei Rocket sekä Kakusei Heroism.


title: Feodosi Rubtsov

text: Feodosi Antonovitš Rubtsov (Феодосий Антонович Рубцов, 30. joulukuuta tai 17. joulukuuta 1904, Olša, Mogiljovin alue (nykyinen Rudnja, Smolenskin alue), Venäjä – 6. marraskuuta 1986 Leningrad, Neuvostoliitto) oli neuvostoliittolainen etnomusikologi.


title: Feodosi Rubtsov

text: Rubtsov tunnetaan venäläisten kansanlaulujen tutkimuksesta ja teoriastaan, jonka mukaan vanhoissa venäläisissä "napevi"-kansanlauluissa esiintyy anhemitonisia asteikkoja, ja ne poikkeavat tavallisista kansanlaulujen tonaalisista rakenteista. Sellaiset laulut voivat alkaa mistä sävelestä tahansa ja päättyä mihin säveleen tahansa.


title: Feodosi Rubtsov

text: Rubtsov oli ensimmäisiä Neuvostoliitossa konserttimusiikkia harmonikalle tuottaneita säveltäjiä teoksellaan "Konsertto nro 1 bajanille ja venäläiselle kansanmusiikkiorkesterille". Henry Doktorskin mukaan teos oli ensimmäinen laajempi venäläinen harmonikalle varta vasten tehty taidemusiikkisävellys.


title: Bing (leipä)

text: Bing () on kiinalainen vehnäjauhoista tehty leipä, joka leivotaan ohueen, kiekkomaiseen muotoon. Siitä on useita erilaisia versioita, joista jotkin muistuttavat esimerkiksi länsimaisia pannukakkuja ja jotkin tortilloja. Bingit ovat tavallista ruokaa Kiinassa, ja niitä syödään erityisesti lounaan yhteydessä, vaikka niistä voidaan myös valmistaa varsinaisia aterioita. Esimerkiksi Pekingin ankka syödään tavallisesti käärittynä "bao bingin" sisään yhdessä vihersipulin ja kastikkeen kera.


title: Bing (leipä)

text: Bingit kuuluvat myös korealaiseen ruokakulttuuriin, missä tavallisin muunnos on "being jian bing", jota syödään yhdessä meren antimien kanssa.


title: Axel Kock

text: Karl Axel Lichnowsky Kock (2. maaliskuuta 1851 Trelleborg – 18. maaliskuuta 1935 Lund) oli ruotsalainen kielentutkija ja professori. Hän oli Ruotsin akatemian jäsen vuosina 1924–1935 (tuoli numero viisi). Kock toimi professorina Göteborgissa vuosina 1890–1893 ja Lundissa 1907–1916. Hänen ruotsin kielen äännehistoriaa koskevat tutkimuksensa olivat uraauurtavia. Kockin pääteos on 5-osainen "Svensk ljudhistoria" (1906–1929).


title: Sari Kulmala

text: Sari Marika Kulmala (s. 25. toukokuuta 1974 Kankaanpää) on entinen suomalainen kolmiloikkaaja. Hän edusti Kankaanpään seudun Leiskua ja häntä valmensi Matti Kero.


title: Sari Kulmala

text: Hänen ennätyksensä on 13,56, jonka hän hyppäsi Göteborgissa, Ruotsissa 5. syyskuuta 1999. Hallissa hän on loikkinut 13,35 Kuopiossa 13. helmikuuta 2000.


title: Sari Kulmala

text: Hänen paras saavutuksensa on Kalevan kisojen voitto 1997. Hän voitti kultaa myös SM-halleissa 2001. Hän edusti Suomea Suomi–Ruotsi-maaottelussa yhteensä kuusi kertaa vuosina 1993 ja 1997–2001 sijoittuen kerran toiseksi, kolme kertaa kolmanneksi ja kaksi kertaa neljänneksi.


title: Black or White

text: Black or White on Michael Jacksonin single, joka julkaistiin ensimmäisenä "Dangerous"-albumilta vuonna 1991.


title: Black or White

text: Jackson on itse säveltänyt, sanoittanut, sovittanut ja tuottanut kappaleen. Kappaleella soittaa muun muassa kitaristi Bill Botrell. Kappaleen musiikkivideolla esiintyvät muun muassa Macaulay Culkin, George Wendt ja Tyra Banks.


title: Black or White

text: Single menestyi hyvin listoilla. Se oli ykkössijalla sekä Britannian singlelistalla että Billboard Hot 100:lla kuten myös 18 maassa.


title: Black or White

text:
Maxi CD
7" single
Black Or White (The Clivillés & Cole Remixes)


title: Black or White

text:
Visionary single
CD puoli
DVD puoli


title: Shiogama

text:
Shiogama () on kaupunki Miyagin prefektuurissa Japanissa. Kaupunki perustettiin 1. huhtikuuta 1889, ja vuosien varrella siihen on liittynyt muutamia sitä ympäröineitä kyliä.
Vuonna 2015 kaupungin väkiluku oli 55 714 ja asukastiheys 3 207 ihmistä neliökilometriä kohden, mikä tekee Shiogamasta yhden tiheimmin asutuista kaupungeista Tōhokun alueella. Kaupungin pinta-ala on 17,37 neliökilometriä.


title: Raisionlahti

text: Raisionlahti on Varsinais-Suomessa sijaitseva matala ja liejupohjainen, voimakkaasti ihmistoiminnan seurauksena rehevöitynyt merenlahti, joka on valtakunnallisesti arvokkas lintuvesi ja kuuluu valtakunnalliseen lintuvesien suojeluohjelmaan. Raisionlahden pohjukka ja Raision eli Hahdenniemen venesatama, sekä uloimmasta osasta läntinen puoli kuuluvat Raisiolle, kun loput uloimmasta osasta Turulle, mukaan lukien Pernon telakka. Raisionlahdesta on rauhoitettu 28 hehtaarin kokoinen alue luonnonsuojelulain perusteella ja 74 hehtaarin alue lintuvesien suojeluohjelmaan.


title: Raisionlahti

text: Raisionlahden perukassa jonne Piuhanjoki laskee, vedenvaihto on rajoittunutta. Lahteen laskee myös pienempi Järvenoja.


title: Raisionlahti

text:
Raisionlahden ylittävä kantatie 40 ja seututie 185 penkereineen vähentävät merkittävästi veden virtausta lahden pohjukkaan. Alueella toimivan Meyer Turku Oy:n telakan (Pernon telakka) ja suuren pienvenesataman takia alueella tehdään toistuvia ruoppauksia.
2000-luvulla veden hygieenin tila on vaihdellut välttävästä tyydyttävään. Vielä 2000-vuosikymmenen puolessa välissä lahden suulle johdettiin Raision kaupungin keskuspuhdistamon käsitellyt jätevedet. Lahden veden laatua on seurattu velvoitetarkkailututkimuksin 1970-luvulta lähtien. Raision jätevedenpuhdistamon sulkemisen jälkeen lahden hygieeninen tila on parantunut nopeasti. Talvella 2009/2010 tehdyissä mittauksissa lahden hygieenisen tilan todettiin parantuneen: indikaattoribakteerien määrä desilitrassa Raisionlahden vettä oli laskenut aiemmasta tuhannesta kymmeneen.


title: Raisionlahti

text: Lahden pohjasedimenttien haitta-ainepitoisuudet ovat erittäin suuria. Vuosien 2000-2006 tammi-helmikuussa otetuissa näytteissä selviää a-klorofylli pitoisuuden olleen 43 μg/l, kokonaisfosforin 72,5 μg/l, kokonaistypen 1895 μg/l ja näkösyvyyden 0,4 metriä.


title: Raisionlahti

text: Raisionlahti kuuluu Varsinais-Suomen merkittävimpiin muuttolintujen levähdys- ja ruokailupaikkoihin ja se on kävijämäärältään Raision suosituin luontokohde. Lahden nykyinen lintutorni on tarkoitus purkaa ja tehdä sen tilalle samaan paikkaan isompi kustannusarvioltaan 30.000-40.000 euron lintutorni kevääksi 2018. Lahden linnusto on runsas ja monipuolinen. Se on muuttavien vesilintujen ja kahlaajien suosima.


title: Voitonpylväs

text: Voitonpylväs tai muistopylväs on sodassa saavutetun voiton tai muun merkittävän historiallisen tapahtuman muistoksi pystytetty muistomerkki, joka on muodoltaan korkea pylväs. Voitonpylväät sijoitetaan usein aukion keskelle.


title: Voitonpylväs

text:
Alkujaan muistopylväs oli roomalaisten kehittämä uusi kaupunkimonumentin tyyppi triumfikaarten ja ratsastajapatsaiden ohella. Muistopylväät olivat korkeita ja niiden kuvakertomukset toimivat politiikan välineenä ja historiallisina dokumentteina. Trajanuksen pylväs (113 jaa.) oli ensimmäinen roomalainen muistopylväs. Pylvästä kiertää nauhamaisena spiraalina reliefikuvat Trajanuksen sotaretkistä. Kuvissa ei pyritä hellenistisen kauden tapaan selkeyteen ja fyysiseen kauneuteen tai kokoperspektiiviin. Marcus Aureliuksen pylväs (161–180 jaa.) jatkoi kertovien muistopylväiden perinnettä.
Tunnettuja modernilla ajalla pystettyjä voitonpylväitä ovat esimerkiksi Colonne Vendôme Pariisin Place Vendôme -aukiolla (1810), Aleksanterin pylväs Pietarin Palatsiaukiolla (1832), Nelson’s Column Lontoon Trafalgar Squarella (1843) ja Siegessäule Berliinin Tiergartenissa (1873).


title: Herra Pahuus

text: Herra Pahuus, oikealta nimeltään Nathaniel Essex () on Marvelin kustantama ja Chris Claremontin, sekä Marc Silvestrin luoma sarjakuvahahmo.


title: Herra Pahuus

text: Nathaniel Essex oli englantilainen biologi, joka kehitti edistyneitä teorioita ihmisevoluutiosta ja oli erittäin pakkomielteinen Charles Darwinin evoluutioteoriaan. Hänen mielestään Darwinin ja nykyajan moraaliset rajoitukset estävät syvempää tutkimista. Tehdessään omaa tutkimusta vuonna 1859 Essex huomasi ihmiskunnan kokevan mutaatiokasvuja, jota hän kutsui "Essexin tekijäksi". Essexin teorioita pilkattiin, mikä sai hänet katkeraksi. Lisäksi poikansa kuolema laittoi Essexin työskentelemään yhä enemmän. Hän yritti samalla lähestyä yhtiöitä rahoitusmielessä, kuten Helvetintulen Klubia, mutta jokainen yhtiö kieltäytyi rahoittamasta Essexin tutkimuksia. Lopulta hän palkkasi ryhmän rikollisia, joita Essex alkoi kutsua nimellä Marauderit. Heidän tehtävinään oli siepata ihmisiä Lontoon kaduilta, jotta hän voisi tehdä kokeita ihmisiin.


title: Herra Pahuus

text: Myöhemmin liittoutuessaan Tuhon kanssa yhteen, Tuho käyttää Essexin edistynyttä teknologiaa mutatoidakseen tämän yli-inhimilliseksi olennoksi. Tästä hyvästä Tuho komentaa Essexiä, joka kutsuu nyt itseään nimellä Herra Pahuus luomaan kulkutaudin heikentääkseen maailman. Herra Pahuus kuitenkin kieltäytyy luomasta kyseistä kulkutautia ja luokin ruton, joka hyökkää vain Tuhoa kohti. Tämä ajaa muinaisen mutantin talvihorrokseen.


title: Herra Pahuus

text: Herra Pahuus pitää hallussaan useita voimia useiden kokeiden myötä, joita hän on myös kopioinut itseensä erinäisillä mutanttigeeneillä. Pahuudella on muun muassa yli-inhimillinen vahvuus, kestävyys, pitkäikäisyys, kykenee luomaan energiakentän ja teleportaamaan. Lisäksi Herra Pahuudella on psyykkisiä kykyjä ja nerokas tiedemies genetiikassa ja kloonaamisessa.Hahmo oli listattu sijalle 29 vuonna 2009 IGN-sivuston laatimassa kautta aikain sata suurinta sarjakuvarikollista.


title: Denny Duquette

text: Denny Duquette on fiktiivinen hahmo ABC:n tv-sarjassa Greyn anatomia, jossa häntä esittää näyttelijä Jeffrey Dean Morgan.


title: Denny Duquette

text: Denny Duquette esiintyi Greyn anatomiassa ensimmäisen kerran sarjan toisella tuotantokaudella. Denny joutuu Seattle Gracen sairaalan sydänvian takia. Sairaalassa ollessaan hän flirttailee avoimesti tohtori Izzie Stevensin kanssa. Dennyn oli määrä saada sydänsiirre, mutta siirteen huonon kunnon takia se on käyttökelvoton ja Denny kotiutetaan.


title: Denny Duquette

text: Myöhemmin Denny palaa sairaalaan odottamaan uutta sydäntä ja tutustuu paremmin Izzieen. Izzie ja Denny rakastuvat toisiinsa, minkä takia Izzie eroaa silloisesta poikaystävästään Alex Karevista. Denny ja Izzie alkavat seurustella sairaalan muun henkilökunnan vastustuksesta huolimatta.


title: Denny Duquette

text: Dennylle ilmoitetaan, että hänellä on tilaisuus saada uusi sydän toisesta sairaalasta, Mercy Westistä. Käy kuitenkin ilmi, että Denny on jonossa 17 sekuntia toisen sydämensiirtopotilaan takana. Dennyn kardiologi Preston Burke ja toisen potilaan kardiologi Erica Hahn haluavat molemmat sydämen omalle potilaalleen. Izzie panikoi tajutessaan, että Denny ei luultavasti saa sydäntä ja saa idean pahentaa Dennyn terveydentilaa tilapäisesti, jotta tämä saisi sydämen.


title: Denny Duquette

text: Sydän luvataan lopulta Dennylle tämän tilan romahdettua Izzien toimien takia, ja Dennyn leikkaus menee hyvin. Hän kosii Izzietä leikkauksen jälkeen, ja tämä suostuu. Denny kuolee kuitenkin pian leikkauksen jälkeen komplikaatioihin. Izzie järkyttyy Dennyn kuolemasta ja syyttää siitä itseään. Dennyn kuoleman jälkeen Izzie ei halua enää olla lääkäri ja eroaa työstään, mutta palaa siihen myöhemmin. Dennyn isä ottaa Izzieen yhteyttä ja haluaa tämän selittävän hänelle, mitä Dennylle tapahtui. Dennyn isä kertoo Izzielle Dennyn jättäneen tälle perinnöksi 8,7 miljoonaa dollaria. Izzie käyttää rahat perustaakseen tohtori Baileyn kanssa ilmaisklinikan, jonka nimeksi tulee Denny Duquette Memorial Center.


title: Denny Duquette

text: Denny esiintyy sarjassa muutaman kerran vielä kuoleman jälkeenkin. Hän ilmestyy ensin Meredith Greylle tämän ollessa elämän ja kuoleman rajalla satama-altaaseen vajoamisen jälkeen, ja myöhemmin Izzielle unessa ja hallusinaatioissa. Sarjan viidennellä tuotantokaudella Izzie sairastuu syöpään, joka leviää hänen aivoihinsa aiheuttaen hallusinaatioita mm. Dennystä. Izzie ei ensin ymmärrä, miksi hän näkee ja tuntee taas Dennyn, ja luulee jopa Dennyä kummitukseksi. Izzie alkaa kuvitella seurustelevansa taas Dennyn kanssa. Hänelle kuitenkin selviää lopulta, että näyt johtuvat sairastumisesta.


title: Piuhanjoki

text: Piuhanjoki (myös Piuhanoja) on seitsemän kilometrin pituinen peltojen keskellä virtaavaa Maskusta alkava ja Raision Raisionlahteen laskeva joki, jonka valuma alue on 31 km². Se on Raisionlahden pääasiallinen kuormittaja jollei lasketa merestä itsessään tulevaa kuormitusta.


title: Piuhanjoki

text: Sen latvaosat koostuvat kahdesta isommasta ojasta Maskussa: Noin kolmen kilometrin pituisesta Karevanojasta joka alkaa Karevansuosta ja lyhyemmästä nimettömästä ojasta joka alkaa Pirttimäestä. Joen alajuoksulla Raisio yhtymän tehtaiden kohdalla on isompi sivuhaara Kuuanoja, jonka pituus on neljä kilometriä. Kuuanoja alkaa Metsäsylttylästä ja kulkee osan matkaa maan alla Raisio yhtymän kohdalla.


title: Piuhanjoki

text:
Piuhanojasta kulkeutuva kiintoainekuormitus mataloittaa lahtea nopeasti.
Vuonna 1999 tehdyssä selvityksessä hajakuormitusarvot Raisionlahden pohjukassa, jonne Piuhanjoki laskee, olivat: 2,2–2,6 tonnia fosforia vuodessa ja typen 23–31 tonnia vuodessa. Piuhanjoen veden laatua ei tarkkaila säännöllisesti.


title: Piuhanjoki

text: Kuuanoja padottiin vuonna 1989 Raisio yhtymän kohdalla. Pato estää piha-alueiden hulevesien pääsyn ojaan. Raisio yhtymä laskee sadevesiä ja voimalaitoksen neutralointivesiä pH-säädön jälkeen ojaan.


title: Piuhanjoki

text: Kuuanojan veden laatua seurataan automaattisella näytteenottimella joka analysoi kemiallisen hapenkulutuksen, kiintoaineen, rasvan, kokonaisfosforin ja pH:n. Vuosina 2002–2006 vesi oli lievästi emäksistä, pH keskinmäärin 7,5, fosfori 0,5 mg/l, kemiallisesti happea kuluttavia yhdisteitä 73 mg 02/l, kiintoainetta 48 mg/l ja rasvoja 2 mg/l.


title: Piuhanjoki

text: Piuhanojan varrella kasvaa järviruokoa koivikon seassa.


title: Kymmenen (elokuva)

text: Kymmenen ("10") on vuonna 2002 ensi-iltansa saanut iranilainen elokuva, jonka on ohjannut Abbas Kiarostami. Sen pääosaa esittää Mania Akbari, ja se kuvaa episodimaisesti Iranin nykyistä elämänmenoa naisen näkökulmasta.


title: Kymmenen (elokuva)

text: "Kymmenen" oli ehdolla Kultaisen palmun saajaksi vuoden 2002 Cannes’n elokuvajuhlilla ja on sijalla 447 "Empire"-lehden kaikkien aikojen 500 suurimman elokuvan listalla (2008). Vuonna 2016 elokuva äänestettiin BBC:n kyselyssä vuosisadan sadan parhaan elokuvan joukkoon sijalle 98. Vastaajina oli 177 elokuva-asiantuntijaa eri puolilta maailmaa.


title: Kymmenen (elokuva)

text: Elokuva koostuu päähenkilö Akbarin autossa tapahtuvista jaksoista. Muutamien päivien kuluessa Akbarin kyydissä matkustaa hänen perheenjäseniään, ystäviään ja tuttaviaan.


title: Cornwallisinsaari (Nunavut)

text: Cornwallisinsaari () on saari Pohjois-Kanadassa Nunavutissa Qikiqtaalukin alueella. Saaren pinta-ala on noin 6 995 km². Se on 96. suurin saari maailmassa ja 21. suurin Kanadassa. Saarella on 229 asukasta, jotka kaikki asuvat saaren ainoassa kylässä Resolutessa.


title: Cornwallisinsaari (Nunavut)

text: Cornwallisinsaaren itäpuolella sijaitsee Wellingtoninkanava ja Devoninsaari, eteläpuolella Parrynkanava ja Somersetinsaari, luoteessa McDougallinsalmi ja Bathurstinsaari sekä joukko pienempiä saaria joista suurin on Pieni Cornwallisinsaari. Pienehkö Griffith Island sijaitsee alle 3 km Resoluten kylän rannasta lounaaseen. Resolute on Kanadan toiseksi pohjoisin siviiliasutuskeskus.


title: Cornwallisinsaari (Nunavut)

text: Saaren löysi tutkimusmatkailija William Edward Parry vuonna 1819 ja nimesi sen Britannian laivaston amiraalin William Cornwallisin mukaan.


title: Cornwallisinsaari (Nunavut)

text: Cornwallisinsaarella ja Devoninsaarella elää erikoisia ekstremofiilejä hypoliittieliöitä, jotka ovat sopeutuneet paikalliseen ilmastoon ja elävät läpikuultavien kivien, kuten kvartsin, alla ja reunoilla. Auringonvalo läpäisee kivet, jotka kuitenkin suojaavat organismeja auringon ultraviolettisäteilyltä.


title: Cornwallisinsaari

text: Cornwallisinsaari tarkoittaa seuraavia saaria:


title: Haunisten allas

text: Haunisten allas on vuonna 1973 rakennettu tekojärvi Raisiossa Mahittulan kaupunginosassa. Sen pinta-ala on 38 hehtaaria ja sitä käytettiin raakavesivarastona vuoteen 2012 saakka. Sen rakensi Raision-Naantalin vesilaitos, ja ensimmäisen kerran se täytettiin Raisionjoen vedellä vuonna 1974. Sen tilavuus on 1,4 miljoonaa m³ ja valuma-alue 80 ha.


title: Haunisten allas

text: Haunisten allasta suunnitellaan muutettavaksi virkistyskäyttöön. Sen rannalle kaavaillaan yleistä uimarantaa, jollaista Raisiossa ei ennestään ole. Altaan ongelmana on veden hidas vaihtuvuus, jota on mahdollista nopeuttaa juoksuttamalla altaaseen Härjänruopan vedenottamon pohjavettä Turun ja Ruskon rajalta.


title: Haunisten allas

text: Altaan ympäri kiertää ulkoilureittejä, mutta kalastaminen altaalla on ollut kielletty ilman vesilaitoksen lupaa. Myös ratsastaminen ja koirien ulkoiluttaminen sen lähellä oli kiellettyä, koska altaasta otettiin juomavettä.


title: Haunisten allas

text: Vuonna 2007 altaalla tehdyssä pohjaeläintutkimuksessa kävi ilmi, että altaan makrofaunalajisto on varsin niukka ja saman määräinen kuin vuonna 1997 tehdyssä tutkimuksessa, tosin pohjaeläinlajistossa havaittiin eroja. Pohjaeläimistön kokonaisbiomassan yleistason mukaan laskettiin altaan pohjan olevan lievästi ravinteikas. Edellisen kerran tutkimus tehtiin vuonna 1997.


title: Haunisten allas

text: Altaan 3,5 kilometrin pituinen rantaviiva on suurimaksi osaksi mäntymetsää, mutta paikalla kasvaa myös muun muassa jänönsara, ahdekaunokki, punasänkiö, keltamatara, keltakannusruoho ja niittynätkelmä.


title: Stefanssoninsaari

text: Stefanssoninsaari () on saari Pohjois-Kanadassa Nunavutissa Kitikmeotin alueella. Saaren pinta-ala on noin 4 463 km², se on 128. suurin saari maailmassa ja 27. suurin Kanadassa. Saari sijaitsee Victoriansaaressa olevan Storkersoninniemimaan koillispuolella. Saaren pohjoispuolella on Viscount Melville Sound ja itäpuolella M'Clintock Channel. Saaren korkein kohta on nimeämätön huippu, joka kohoaa 290 m merenpinnasta. Saarella ei ole pysyvää asutusta.


title: Stefanssoninsaari

text: Saari on nimetty kanadalaisen tutkimusmatkailija Vilhjalmur Stefanssonin (1879-1962) mukaan.


title: Gromoboi

text: Gromoboi (, ”jyrisijä”, ”taistelun jyrinä”) oli Venäjän keisarillisen laivaston panssariristeilijä. Alus nimettiin samannimisen venäläisen kansantarinan sankarin mukaan. Pohjois-Venäjällä seikkaillut "Gromoboi" oli eräänlainen venäläinen versio Robin Hoodista.


title: Gromoboi

text: Vuonna 1899 valmistunut "Gromoboi" oli paranneltu version aiemmin valmistuneista panssariristeilijöistä "Rossijasta" ja "Rurikista". Sen keulan 204 mm tykkien suojana oli yli 15 cm paksuinen panssarointi, kuten myös lähes kaikkien 152 mm tykkien. Perässä olevien 204 mm tykkien suojana oli vain suojakilvet.


title: Gromoboi

text: Valmistumisensa jälkeen laiva purjehti Itä-Aasiaan ja edusti Venäjää Australian kansainyhteisön perustamisessa. Tuolloin laiva vieraili Sydneyn ja Melbournen satamissa. Aluksen komentajana matkalla toimi Karl Petrovitš Jessen.


title: Gromoboi

text: Venäjän–Japanin sodassa "Gromoboi" oli mukana laivasto-osastossa, joka yhdytti 24. huhtikuuta 1904 japanilaisen joukkojenkuljetusaluksen "Kinshumarun", joka kuljetti tuhansia keisarillisen 37. jalkaväkirykmentin sotilaita. Venäläiset tarjosivat mahdollisuuden antautumiseen, jonka piti tapahtua tunnin sisällä, tai laiva upotettaisiin. Osa "Kinshumarun" miehistöstä suostui tarjoukseen, mutta sotilaat eivät. Miehistö pakkautui pelastusveneisiin, kun sotilaat aloittivat kivääritulen venäläisaluksia kohti. Venäläiset odottivat tunnin loppuun ja upottivat aluksen. "Rurik" nosti pelastusveneissä olleet japanilaiset kyytiinsä. Vain matruuseja ja työmiehiä selvisi hengissä "Kinshumarulta".


title: Gromoboi

text: "Gromoboi" upotti muitakin japanilaisia kuljetusaluksia, kuten "Izumimarun" 12. kesäkuuta 1904. Telissun taistelun päättymispäivänä 15. kesäkuuta se upotti kaksi kuljetusalusta. Näistä toinen, "Hitachimaru" oli lastattu vetureilla ja junakalustolla vaikeuttaen japanilaisten maajoukkojen huoltoa manner-Aasiassa. Junakaluston lisäksi 6-tonninen "Hitachimaru" vei upotessaan arvokasta piiritysaseistusta, Port Arthurin piiritykseen tarkoitettuja Kruppin haupitseja sekä 2 000 miestä. Traagisempi tapaus sattui samana päivänä, kun "Gromoboi" upotti 3-tonnisen kuljetusaluksen, jonka kuljetti haavoittuneita ja sairaita Dalianista Japanin pääsaarille. Osa pelastautui veneisiin ja "Gromoboi" poimi merestä yli sata japanilaista, mutta osa kieltäytyi lähtemästä aluksesta peläten jäävänsä vangiksi.


title: Gromoboi

text: Elokuussa 1904 "Gromoboi" osallistui "Rurikin" ja "Rossijan" kanssa Ulsanin taisteluun Japaninmerellä. Japanilaiset käyttivät taistelussa hyvin herkiksi viritettyjä räjähdekranaatteja, jotka aiheuttivat suurta tuhoa varsinkin venäläisalusten suojaamattomissa ja heikosti suojatuissa osissa. Kantta pyyhki tämän tästä kranaatinsirpalepilvet. Sen runkoon osui 25 kertaa, joskaan yksikään osumista ei läpäissyt panssaria. Taistelu päättyi japanilaisten voittoon "Rurikin" upottua. "Gromoboi" vaurioitui ja sen miehistöstä sai surmansa 94 ja haavoittui 182. Välikannella roihusi tulipalo ja vain kaksi sen 24 silloisesta 75 mm tykistä oli taistelun jälkeen toimintakuntoisia. Korjausten jälkeen alus ajoi karille Vladivostokin lähellä.


title: Gromoboi

text: Sodan jälkeen "Gromoboi" siirrettiin Itämeren laivastoon. Se varustettiin uudelleen 1908–1911 välisenä aikana ja se osallistui ensimmäiseen maailmansotaan.


title: Gromoboi

text: Heti sodan alussa saksalaiset tekivät pieniä laivasto-iskuja Itämerelle ja Suomenlahdelle. Saksan keisarillisen laivaston alukset pommittivat Kõpun majakkaa Hiidenmaalla 12. elokuuta 1914 ja muita kohteita elokuussa. "Gromoboi" ja panssariristeilijä "Admiral Makarov" kohtasivat 17. elokuuta saksalaiset risteilijät "Magdeburgin" ja "Augsburgin" sekä kolme hävittäjää ja miinalaiva "Deutschlandin". Venäläisalusten tuliteho oli suurempi kuin saksalaisten, jotka kiireesti miinoittivat lähestymisreitin. Vastaavasti venäläisten komentaja ei uskaltanut lähestyä saksalaisia, koska uskoi osastoa seuraavan suurempia aluksia. Kummankin osaston komentaneet amiraalit erotettiin tehtävistään toimettomuuden seurauksena.


title: Gromoboi

text: Elokuussa 1915 laivalla heräsi kapinahenki. Venäjän laivastossa oli paljon Saksansukuisia upseereja, joiden myötätunto vaihteli sodan aikana. Myös osa "Gromoboin" päällystöstä oli saksalaissukuisia upseereja. Aluksen ollessa Kronstadtin satamassa "Rossijan" ja muutaman taistelulaivan kanssa alusten miehistöt järjestivät mielenosoituksen saksalaisia upseereja vastaan huutaen ”Alas saksalaiset!” Amiraali Kurosh uhkasi mielenosoittajia hirsipuulla, mutta nämä vastasivat, etteivät he voi hirttää tuhansia, tai amiraali itse hirtetään ensimmäisenä.


title: Gromoboi

text: Sodan päättyessä "Gromoboi" oli jo selvästi vanhentunut. Uuden kommunistihallinnon aikana 1920-luvun alussa aloitettiin laivastouudistuksen toteuttaminen ja Itämeren laivaston kokoa pienennettiin radikaalisti. Monien suurempien ja uudempienkin sota-alusten lailla "Gromoboi" romutettiin ja se myytiin Saksaan romurautana ulkomaanvaluutan vastineeksi vuonna 1922.


title: Suomen naisten koripallomaajoukkue

text: Suomen naisten koripallomaajoukkue edustaa Suomea koripallon naisten maajoukkuekilpailuissa. Sitä hallinnoi Suomen Koripalloliitto.


title: Suomen naisten koripallomaajoukkue

text: Suomi pelasi EM-kilpailuissa ensimmäisen kerran Neuvostoliiton kisoissa 1952. Joukkue hävisi alkulohkon otteluissaan selvänumeroisesti Italialle, Itävallalle ja Unkarille. Jatkolohkossa se hävisi Romanialle ja voitti Itä-Saksan sijoittuen 11:nneksi.


title: Suomen naisten koripallomaajoukkue

text: Tšekkoslovakian EM-kilpailuissa 1956 Suomi kärsi alkulohkon otteluissa tappiot Jugoslavialle, Bulgarialle ja Puolalle. Jatko-otteluissa Suomi voitti Sveitsin, Tanskan ja Alankomaat sekä hävisi Romanialle ja toistamiseen Jugoslavialle. Joukkue sijoittui lopulta yhdenneksitoista.


title: Suomen naisten koripallomaajoukkue

text:
Jugoslavian EM-kilpailuissa 1980 Suomi hävisi karsintakierroksella Romanialle, Ranskalle ja Alankomaille. Jatko-otteluissa joukkue hävisi Espanjalle ja Italialle, mutta voitti Belgian ja Englannin.
Italian EM-kilpailuissa 1981 Suomi voitti alkulohkon ottelussa Länsi-Saksan, mutta hävisi Italialle, Puolalle, Jugoslavialle ja Alankomaille jääden lohkossa viimeiseksi. Jatko-otteluissa Suomi kärsi tappiot Unkarille ja Ruotsille sijoittuen 12:nneksi.


title: Suomen naisten koripallomaajoukkue

text: Toistaiseksi viimeisen kerran Suomi on esiintynyt naisten EM-kilpailuissa Espanjan kisoissa 1987. Joukkue hävisi alkulohkon otteluissaan Espanjalle, Italialle, Tšekkoslovakialle, Jugoslavialle ja Bulgarialle sekä jatko-otteluissa Puolalle ja Romanialle. Joukkueen sijoitus oli kahdestoista.


title: Suomen naisten koripallomaajoukkue

text: Suomen naisten maajoukkue ei ole kertaakaan selviytynyt MM-kilpailuihin eikä olympialaisiin.


title: Suomen naisten koripallomaajoukkue

text: Suomen maajoukkuerinki vuonna 2015.


title: Lea Hakala

text: Lea Helena Hakala (s. 15. maaliskuuta 1960 Helsinki) on suomalainen koripallovalmentaja ja -toimija sekä kilpauransa päättänyt koripalloilija, pelipaikaltaan laitahyökkääjä. Vielä lähes 50-vuotiaana I-divisioonassa pelanneen 183-senttisen Hakalan kasvattajaseura on Lahden Sampo.


title: Lea Hakala

text:
Hakalaa pidetään kaikkien aikojen parhaana suomalaisena naiskoripalloilijana. Hän voitti 16 naisten Suomen mestaruutta. Maajoukkueessa hän pelasi kaikkiaan 26 vuotta ja 251 ottelua joissa teki 4138 pistettä. Hän kuului Suomen joukkueeseen, joka pelasi EM-kilpailuissa 1980 (pistekeskiarvo 16,7 pistettä/ottelu), 1981 (18,9) ja 1987 (21,2).
Hakala kuuluu kansainvälisen koripalloliiton FIBA:n naiskomissioon ja suomalaisen huippu-urheilun kehittämisryhmään. Lisäksi hän toimii Suomen naisten maajoukkueen joukkueenjohtajana. Hän työskentelee apulaisrehtorina ja valmentajana Pohjois-Haagan yhteiskoulussa. Vuonna 1995 Hakala pääsi postimerkkiin neljän ensimmäisen joukkueurheilijan joukossa. Hakalalla on myös koripalloa pelannut tytär. Hakalan Eila-äiti pelasi myös koripalloa ja kuului vuoden 1952 EM-kilpailuissa Suomen joukkueeseen.


title: Lea Hakala

text: Vuonna 2013 Hakala nimettiin Suomen koripallon Hall of Fameen. Hänet kutsuttiin naisten vuoden 2015 EM-kilpailujen yhteydessä pelattuun FIBA Europe Legends -otteluun. Tammikuussa 2019 Hakala nimettiin historian toisena koripallotaustaisena henkilönä Suomen urheilun Hall of Fameen.


title: Lea Hakala

text: Saavutusluettelo on epätäydellinen.


title: Ruslan Gritsan

text: Ruslan Gritsan (; s. 7. joulukuuta 1978 Moskova) on venäläinen hiihto- ja pyöräsuunnistaja. Hän on molempien lajien moninkertainen maailmanmestari. Seuratasolla hän edustaa suomalaista suunnistusseuraa nimeltä Suunta 2000.


title: Ruslan Gritsan

text: Viimeisenä juniorivuotenaan Gritsan voitti nuorten MM-kilpailuissa kultaa normaali- ja pikamatkalta. Borovetsin MM-kilpailuissa 2002 hän voitti viestikultaa Andrei Gruzdevin, Viktor Kortšaginin ja Eduard Hrennikovin kanssa. Åsarnassa 2004 he uusivat MM-viestikultansa. Tosin Viktor Kortšaginin tilalla hiihtosuunnisti Vasili Gluharjov. Vuotta myöhemmin Kittilässä viesti oli muuttunut kolmiosuuksiseksi. Gritsan voitti kolmannen viestikultansa yhdessä Andrei Gruzdevin ja Eduard Hrennikovin kanssa. Samoissa kisoissa hän voitti myös keskimatkalta kultaa.


title: Ruslan Gritsan

text: Banská Bystrican MM-kilpailuissa 2005 Gritsan voitti kultaa keskimatkalta ja pitkältä matkalta. Seuraavana vuonna Joensuussa hän voitti hopeaa pitkältä matkalta ja viestistä sekä pronssia keskimatkalta. Nové Město na Moravěssa 2007 hän voitti toisen pitkän matkan MM-kultansa. Ostródan MM-kilpailuissa 2008 hän voitti kultaa pitkältä matkalta ja hopeaa viestistä. Ben Shemenin MM-kilpailuissa 2009 hän voitti viestikultaa Maxim Zhurkinin ja Anton Foliforovin kanssa, hopeaa pitkältä matkalta ja pronssia sprintistä. EM-kilpailuissa Gritsan on voittanut yhden kullan ja kolme pronssia.


title: Joe Ranft

text: Joseph Henry "Joe" Ranft (13. maaliskuuta 1960 – 16. elokuuta 2005) oli yhdysvaltalainen taikuri, animaattori ja ääninäyttelijä, joka työskenteli yhdessä Disneyn ja Pixarin kanssa. Hänen veljensä Jerome Ranft on kuvanveistäjä, joka myös on työskennellyt muutamissa Pixarin elokuvista.


title: Joe Ranft

text: Ranft syntyi Pasadenassa, Kaliforniassa, mutta kasvoi Whittierissä. Nuoruudessaan hän harjoitteli paljon taikatemppuja. 15 vuoden ikäisenä Ranftistä tuli Magic Groupin jäsen. Lukion jälkeen vuonna 1978 hän aloitti animaatiohahmojen suunnittelun kurssin.


title: Joe Ranft

text: Viisi ensimmäistä vuottaan Disneyllä, Ranft työskenteli joidenkin televisio-ohjelmien parissa, jotka eivät koskaan valmistuneet. 1980-luvulla hän työskenteli animaatioelokuvien "Leijonakuningas" ja "Kaunotar ja hirviö" parissa.


title: Joe Ranft

text: Elokuvassa "Monsterit Oy" yksi hirviöistä nimeltään J. J. Ranft on nimetty hänen mukaansa. Ranft on antanut äänensä elokuviin:Ranft käsikirjoitti myös elokuvan "The Brave Little Toaster" ja jälkiäänitti Elmo Saintpetersin roolin.Hänen suosikkikirjailijansa olivat Kurt Vonnegut, Hunter S. Thompson ja Tom Wolfe.


title: Joe Ranft

text: Ranft kuoli, kun hänen autonsa törmäsi kaiteeseen ja suistui Navarro River-jokeen Mendocino Countyssa, Kaliforniassa. Ranft kuoli kesken "Autot"-elokuvan tuotannon. Elokuva tehtiin loppuun Ranftin muistoksi, samoin kuin Tim Burtonin "Corpse Bride", jossa hän oli vastaavana tuottajana.


title: Hideki Noda

text: Hideki Noda (, s. 7. maaliskuuta 1969 Osaka) on entinen japanilainen F1-kuljettaja. Hän osallistui kolmeen F1-osakilpailuun kaudella 1994. Hän keskeytti kaikissa kilpailuissa, eikä saavuttanut pisteitä. Hän toimi Simtekin testikuljettajana kaudella 1995 toivoen saavansa ajopaikan, mutta Kōben maanjäristys ja tallin lakkauttaminen lopettivat hänen uransa. Häntä povailtiin Forti-tallin kuljettajaksi seuraavalle kaudelle.


title: Hideki Noda

text: Noda siirtyi Indy Lights -sarjaan seuraavana vuonna ollen ainoa japanilainen, joka on voittanut CART-tapahtuman. Hän palasi Japaniin muutaman vuoden päästä ajamaan Team Cerumo Toyota Supralla yhdessä Hironori Takeuchin kanssa. Hän siirtyi vuonna 1999 Esson Tiger -tiimiin Le Mansissa. Hän onnistui voittamaan Fujissa kyseisenä vuonna.


title: Hideki Noda

text: Vuonna 2002 Noda palasi yhdysvaltoihin ja ajoi 6 kilpailua Indy Racing Leaguessa Indycar-sarjoissa ollen parhaimmillaan 10. Phoenixin International Racewaylla. Hän osallistui myös A1 Grand Prix -sarjaan saavuttaen 3 pistettä. Hän osallistui Le Mansin 24 tunnin kilpailuun vuonna 2008, mutta karsiutui. Hän ajoi urallaan myös F3- ja F2 luokissa.


title: Rodney Nuckey

text: Rodney Nuckey (26. kesäkuuta 1929 Wood Green, Lontoo – 29. kesäkuuta 2000 Manila, Filippiinit) oli brittiläinen Formula 1 -kuljettaja. Hän osallistui yhteen F1-osakilpailuun kaudella 1953. Hän oli 11. Saksan GP:ssä 1953. Nuckey lähti kilpailuun ruudusta 20. Hän osallistui myös MM-sarjaan kuulumattomiin kilpailuihin ollen parhaimmillaan kolmas Syrakusan GP:ssä 1953. Hän kilpaili myös 500 cc F3-luokassa.


title: Turvaamistoimi

text: Turvaamistoimi eli turvaamistoimenpide on yhteiskunnan yksilöön kohdistama toimenpide, jolla rajoitetaan hänen vapauttaan tai oikeuksiaan yhteiskunnan etujen suojelemiseksi. Käytännössä turvaamistoimi pyydetään tuomioistuimelta. Se eroaa rangaistuksesta siten, että sen tarkoituksena ei ole aiheuttaa kärsimystä, vaikka se käytännössä saattaakin aiheuttaa kärsimystä. Turvaamistoimet jaetaan rikosoikeudellisiin ja hallinnollisiin turvaamistoimiin. Edelliset edellyttävät rikoksen tekemistä (postdeliktuaaliset turvaamistoimet), jälkimmäiset taas eivät (predeliktuaaliset turvaamistoimet).


title: Turvaamistoimi

text: Rikosoikeudellisia turvaamistoimia ovat tai ovat olleet


title: Turvaamistoimi

text: Hallinnollisella turvaamistoimella voidaan varmistaa hakijan saamisoikeus, parempi oikeus esineeseen tai muun yksityisoikeudellisen oikeuden säilyminen tai toteutuminen. Velkoja voi riita-asiassa pyytää turvaamistointa, jos pelkää velallisen yrittävän vaarantaa myöhemmän täytäntöönpanon esimerkiksi hävittämällä kiinteää tai irtainta omaisuuttaan. Hakija voi myös saada oikeuden päätöksen, joka sakon uhalla velvoittaa henkilön tekemään jotakin, kieltää häntä tekemästä jotakin, oikeuttaa hakijan teettämään tai tekemään jotakin tai määrää henkilön omaisuutta toimitsijan haltuun.


title: Ferrari California

text: Ferrari California on Ferrarin valmistama 2+2-paikkainen urheiluauto. Se julkistettiin Pariisin autonäyttelyssä vuonna 2008.


title: Ferrari California

text: Ferrari Californiassa on 4,3 litran V8-moottori, kokoontaittuva metallikatto ja 7-portainen kaksoiskytkinvaihteisto. Autoa valmistetaan Ferrarin Maranellon tehtaassa. Ferrari suunnittelee tekevänsä California-mallia 5 000 kappaletta noin kahden vuoden aikana.


title: Ferrari California

text: Ferrari Californian huippunopeus on 310 km/h ja se kiihtyy nollasta sataan alle neljässä sekunnissa. Auto painaa 1 735 kg. Suurin teho on 460 hv.


title: Säynätsalon rata

text: Säynätsalon rata oli Suomen rataverkkoon kuulunut sivurataosuus joka sijaitsi Keski-Suomen maakunnassa Jyväskylän eteläosassa. Radan pituus oli noin 3,6 kilometriä ja sitä käytettiin Säynätsalon vaneritehtaan kuljetuksiin. Rata erkani Orivesi–Jyväskylä-radasta Paasivuoren ja Paavalinvuoren tunnelien välissä olleen Raudanlahden linjavaihteen kohdalla. Jyväskylän ja Säynätsalon välinen rataosuus avattiin liikenteelle 12. tammikuuta 1970 ja koko Jämsän oikorata valmistui 1978.


title: Säynätsalon rata

text: Tavaraliikenne Säynätsalon radalla päättyi 1999 kun Säynätsalon vaneritehdas siirtyi käyttämään muita kuljetusmuotoja. Raudanlahden ja Säynätsalon väliseltä radalta poistettiin kiskotus ja ratapölkyt vuonna 2005. Radasta on jäljellä ratapohja sekä Säynätsalon salmen ylittävä pengersilta.


title: Säynätsalon rata

text: Rautatiehanke nousi esiin ensimmäisen kerran 1930-luvulla. Uudelleen se nousi esiin 1950-luvun alussa, kun Enso-Gutzeit oli valmis osallistumaan radan kustannuksiin 250 miljoonalla markalla, mutta hanke joutui vastatuuleen. Rakentaminen varmistui 1960-luvun alussa kun tehtiin päätös Jämsänkosken ja Jyväskylän välisen radan rakentamisesta. Rata ei kulkisi Säynätsalon kautta vaan teollisuusrata erkanisi pääradasta. Rakennustyö suunniteltiin siten, että ensimmäisenä saataisiin liikenteeseen Jyväskylän ja Säynätsalon väli. Työt käynnistyivät vuoden 1964 alussa ja samana vuonna rataa rakennettiin 280 miehen voimin. Radan Jyväskylän puoleinen pää valmistui kesällä 1968. Juhlajuna Säynätsaloon saapui tammikuussa 1970. Jo neljän päivän päästä vaneritehtaan tuotteita lähti rautateitse. Radalla oli suuri merkitys tehtaalle.


title: Veli Alois

text: Veli Alois, eli Alois Löser (syntynyt 11. kesäkuuta, 1954 Nördlingenissä, Baijerissa, Saksassa) on Taizé-yhteisön johtaja, joka seurasi Veli Rogeria tämän kuoltua 16. elokuuta 2005.


title: Veli Alois

text: Veli Alois syntyi 1954 Baijerissa, mihin hänen vanhempansa olivat asettuneet tultuaan karkotetuiksi Tšekkoslovakiasta toisen maailmansodan jälkeen saksalaisuutensa takia. Hän eli nuoruutensa Stuttgartissa. Toisin kuin protestanttinen edeltäjänsä, Veli Roger, Veli Alois on katolinen. Teini-ikäisenä hän oli erilaisissa seurakunnan tehtävissä. Myöhemmin hän opiskeli teologiaa Lyonissa, joskaan hänestä ei koskaan tullut pappia. Kun hän ensimmäistä kertaa vieraili Taizé-yhteisössä, se teki häneen suuren vaikutuksen, ja pian hän oli pysyvä asukas. Vuonna 1974 hänestä tuli yhteisön jäsen.


title: Veli Alois

text: Veli Alois valittiin Veli Rogerin seuraajaksi vuonna 1998. Hänestä tuli yhteisön johtaja Veli Rogerin kuoleman jälkeen 2005.


title: Charlie Davies

text: Charlie Davies (s. 25. kesäkuuta 1986 Manchester, New Hampshire, Yhdysvallat) on yhdysvaltalainen jalkapalloilija, pelipaikaltaan hyökkääjä. Hän edustaa Ligue 1 :n FC Sochaux:ta ja Yhdysvaltain maajoukkuetta.


title: Charlie Davies

text: Davies loukkaantui vakavasti auto-onnettomuudessa Virginiassa 14. lokakuuta 2009. Hän oli matkustajana autossa, joka suistui tieltä aamuyöllä. Onnettomuudessa sai surmansa matkustajana ollut 22-vuotias nainen. Daviesille tehtiin välittömästi hätäleikkaus ja hän lienee sivussa pelikentiltä vähintään vuoden.


title: Charlie Davies

text: Davies kävi toisen asteen Brooks School -yksityiskoulua ja sieltä valmistuttuaan opiskeli Boston Collegessä, jonka jalkapallojoukkueessa Eaglesissä hän pelasi kolmen kauden ajan NCAA-yliopistosarjaa. College-vuosinaan hän pelasi myös USL Premier Development Leaguen Westchester Flamesissä. Hän päätti jättää opinnot kolmannen college-vuoden jälkeen ja ryhtyä ammattilaisjalkapalloilijaksi.


title: Charlie Davies

text: Davies siirtyi Ruotsin Allsvenskanin Hammarbyhyn kaudeksi 2007. Ensimmäisellä kaudellaan hänellä oli ongelmia maalinteossa, ja hän sai peliaikaa epäsäännöllisesti avauskokoonpanossa ja vaihtopenkin kautta. Ensimmäisen maalinsa hän teki färsaarelaista KÍ:tä vastaan Intertoto Cupin ottelussa, mutta Allsvenskanissa maalitili oli edelleen avaamatta. Lopulta kauden 2007 viimeisessä ottelussa hän teki hattutempun GAISia vastaan.


title: Charlie Davies

text: Todellisen läpimurtonsa Davies teki Hammarbyssä kaudella 2008. Hän pelasi 27 ottelussa, joista 25 hän oli avauskokoonpanossa, ja viimeisteli 14 maalia.


title: Charlie Davies

text: Heinäkuussa 2009 Davies siirtyi Ranskan Ligue 1:n Sochauxin joukkueeseen.


title: Charlie Davies

text: Davies pelasi Yhdysvaltain alle 18-, 20- ja 23-vuotiaiden maajoukkueissa. Jälkimmäisen kanssa hän osallistui Pekingin olympialaisten jalkapalloturnaukseen.


title: Charlie Davies

text: Yhdysvaltain maajoukkueessa Davies debytoi 2. kesäkuuta 2007 ottelussa Kiinaa vastaan. Hän kuului joukkueen kokoonpanoon vuoden 2007 Copa Américassa ja vuoden 2009 Maanosaliittojen cupissa.


title: Yrjö Toivonen

text: Yrjö Henrik Toivonen (19. tammikuuta 1890 Koski Tl – 16. toukokuuta 1956 Helsinki) oli akateemikko ja Helsingin yliopiston suomalais-ugrilaisen kielentutkimuksen professori 1934–1948. Hän oli suomen sanojen etymologian ja historian tuntija, joka tunnetaan "Suomen kielen etymologisen sanakirjan" tekijänä, vaikkei hän ennättänytkään saattaa kirjaa valmiiksi.


title: Yrjö Toivonen

text: Toivonen kirjoitti ylioppilaaksi Turun suomalaisesta realilyseosta 1911 ja valmistui Helsingin yliopistosta filosofian kandidaatiksi 1917, maisteriksi 1919, lisensiaatiksi 1927 sekä väitteli tohtoriksi 1932. Hän teki opinto- ja tutkimusmatkoja Skandinavian metsäsuomalaisten luo, Viroon, Inariin, Aunukseen ja Karjalaan.


title: Yrjö Toivonen

text: Työuransa Yrjö Toivonen aloitti Suomen kielen sanakirja oy:n virkailijana 1916–1922. Hän toimi myös SOK:n osuuskauppakoulun suomen kielen opettajana 1920–1921 ja Helsingin yliopiston suomen kielen lehtorina 1923–1930. Vuonna 1930 perustettiin professori E. N. Setälän aloitteesta etymologista sanakirjaa varten tutkimuslaitos Suomen suku, jonka päätoimiseksi tutkijaksi Toivonen siirtyi. Hän jatkoi tutkimuslaitoksen johtajana 1933–1953 eli professorintyönsä ohella. Helsingin yliopistossa hän oli dosenttina 1928–1934, professorina 1934–1948 ja historiallis-kielitieteellisen osaston dekaanina 1943–1948. Suomen Akatemian jäsen Toivonen oli 1948–1956.


title: Yrjö Toivonen

text: Toivonen julkaisi sanojen etymologioita moniosaisissa artikkelisarjoissaan "Virittäjä"- ja "Finnisch-ugrische Forschungen" -aikakausjulkaisuissa. Artikkeleissaan hän käsitteli suomen lisäksi ostjakin kieltä, jonka tuntijaksi hän kehittyi toimittaessaan dosentti ja tutkimusmatkailija Kustaa Karjalaisen keräämän sanastomateriaalin kaksiniteiseksi sanakirjaksi ("Ostjakisches Wörterbuch") 1948. Sanakirja on nykyäänkin tärkeä ostjakin kielen lähde, sillä monet murteet ovat venäläistymisen myötä sammuneet.


title: And Winter Came...

text: And Winter Came... on irlantilaislaulajan Enyan seitsemäs studioalbumi. Albumin teemana on talvi, vaikka alun perin levyn teemaksi kaavailtiin joulua. Enyan mukaan hän oli aina halunnut tehdä joulualbumin, mutta joihinkin kappaleisiin ei sopinut jouluteema, jolloin levy laajeni käsittelemään talvea.


title: And Winter Came...

text: Albumi nousi Yhdysvalloissa Billboard 200 -listan sijalle 8. Suomessa se ylsi virallisen albumilistan sijalle 21, ja se pysyi listalla yhteensä 10 viikkoa.


title: And Winter Came...

text: Musiikin on säveltänyt Enya, sanoittanut Roma Ryan ja sovittanut Enya ja Nicky Ryan.


title: S/S Salama (siipiratasalus)

text: Siipirataslaiva Salama oli Porin ja Reposaaren välisessä matkustajaliikenteessä vuosina 1857–1885. Laiva kuljetti matkustajien lisäksi myös rahtia hinaamissaan jokiproomuissa. Laivassa oli myös ravintola matkustajia varten. Ennen Salamaa Reposaareen oli liikennöinyt jokihinaaja "Sovinto," mutta se oli jouduttu luovuttamaan Krimin sodan aikana englantilaiselle laivasto-osastolle.


title: S/S Salama (siipiratasalus)

text: "Salaman" omistanut porilainen osakeyhtiö purettiin vuonna 1875, ja seuraavana vuonna laiva ja sen kuusi lastiproomua myytiin huutokaupalla. Uudet omistajat kauppaneuvos A. Ahlström ja kapteeni Östling jatkoivat liikennettä entisellä Reposaaren reitillä. Syyskuussa 1885 "Salama" ajoi Smöröga-nimiselle karille ollessaan tulossa Merikarvialta Reposaareen. "Salama" irtosi karilta seuraavana päivänä ja upposi heti sen jälkeen. Laivasta saatiin nostettua erilaista irtaimistoa, mutta laivaa itseään ei enää onnistuttu nostamaan. Laivan koneet ja höyrykattila nostettiin myöhemmin, ja nykyisin laivan hylystä on enää vähäisiä jäänteitä merenpohjassa karin luona.


title: S/S Salama (siipiratasalus)

text: "Salama" oli rakennettu vuonna 1857 Newcastlessa. Sen pituus oli 27,6 metriä, leveys 5,3 ja syväys 2,1 metriä. Vetoisuus oli 18 lästiä, kantavuus 75 tonnia, ja höyrykoneen teho oli 30 hevosvoimaa. Suurin nopeus oli noin 6–8 solmua.


title: Hachette

text: Hachette on suuri, alkujaan ranskalainen, nykyisin monikansallinen mediaryhmä.


title: Hachette

text: Alkujaan Hachette oli Louis Hachetten 1826 perustama kirjakauppa ja kirjankustantamo.


title: Hachette

text: Vuodesta 2004 Hachette on kuulunut Lagardère-mediaryhmään, ja nykyisin se muodostuu neljästä yrityksestä:Hachette Livre omistaa lontoolaisen Hodder Headline -kirjankustannusyhtiön, jonka se osti W. H. Smithiltä. Se omistaa myös Orion Publishing Groupin.


title: Mark Zoller

text: Mark A. Zoller (s. 5. maaliskuuta 1985, Meadowbrook) on yhdysvaltalainen koripalloilija, joka edusti kaudella 2008–2009 Korisliigassa pelaavia UU-Korihaita. Zoller on pituudeltaan 200 cm.


title: Mark Zoller

text: Zoller pelasi Pennsylvanian yliopistossa koripalloa, jossa hänen joukkuetoverinaan toimi muun muassa Ibrahim Jaaber. Viimeisenä yliopistovuotenaan hän oli konferenssinsa paras pistemies tehtyään 18,2 pistettä ottelua kohden. Hän pääsi myös harjoittelemaan Philadelphia 76ersin harjoitusrinkiin, mutta ei koskaan päässyt NBA:han. Ensimmäisen ammattilaiskautensa Zoller pelasi LEB Plata-sarjassa pelanneen CB Plasencian paidassa. Yhden kauden jälkeen Espanjassa hän siirtyi Suomeen Korihaiden miehistöön.


title: Amado Guevara

text: Amado Guevara (s. 2. toukokuuta 1976 Tegucigalpa) on hondurasilainen jalkapalloilija. Hän on Hondurasin jalkapallomaajoukkueen eniten otteluita pelannut pelaaja. Hän on pelannut lukuisissa seuroissa Hondurasin lisäksi Espanjassa, Meksikossa, Costa Ricassa, Yhdysvalloissa ja Kanadassa. Nykyisin hän pelaa kanadalaisessa Toronto FC:ssa.


title: Amado Guevara

text: Guevara aloitti maajoukkueuransa vuonna 1994 ja on nykyisin maajoukkueen kapteeni.


title: Martin Gélinas

text: Martin Gélinas (s. 5. kesäkuuta 1970 Shawinigan, Quebec, Kanada) on entinen ammattilaisjääkiekkoilija, joka pelasi pääasiallisesti hyökkääjänä. Hän painaa 88 kiloa ja on 180 senttimetriä pitkä.


Miesten Jääkiekon maailmanmestaruuskilpailut 1935 alkoivat 19. tammikuuta ja päättyivät 27. päivä. Kisat pelattiin Davosissa, Sveitsissä ja niihin osallistui 15 joukkuetta. Kanada voitti jälleen maailmanmestaruuden ja isäntämaa Sveitsi MM-hopeaa ja Euroopan mestaruuden.


title: Jääkiekon maailmanmestaruuskilpailut 1935

text: Ranska ja Italia jättivät ottelunsa 7. sijasta pelaamatta keskinäisellä sopimuksella, koska loukkaantuneita ja sairaita pelaajia oli jo riittävästi.


text: Semifinaalikierroksella kohdanneet eivät kohdanneet toisiaan enää finaalikierroksella, vaan keskinäisen ottelun tulos siirtyi suoraan loppusarjan taulukkoon.


title: Travis Zajac

text: Travis Zajac (s. 13. toukokuuta 1985 Winnipeg, Manitoba, Kanada) on kanadalainen jääkiekkoilija, pelipaikaltaan keskushyökkääjä. Zajac edustaa NHL:ssä New Jersey Devilsiä.


title: Travis Zajac

text: Devils varasi Zajacin vuoden 2004 ensimmäisellä kierroksella varausvuorolla 20. Hän debytoi NHL:ssä 6. lokakuuta 2006 kun New Jersey kaatoi Carolina Hurricanesin 4–0. Zajac teki avausmaalinsa NHL:ssä seuraavana päivänä, kun Devils hävisi Dallas Starsille 3–1. Zajac on pelannut New Jerseyssä usein samassa hyökkäysketjussa Jamie Langenbrunnerin ja Zach Parisen kanssa. Fanit kutsuivat ketjua nimellä ZZ Pop. Parise pelasi hänen kanssaan jo Pohjois-Dakotan yliopiston jääkiekkojoukkueessa.


title: Travis Zajac

text: Zajacilla on ukrainalaiset sukujuuret. Hän laukoo oikealta.


title: Shawinigan

text: Shawinigan on Kanadan Quebecissa sijaitseva kemianteollisuuskaupunki. Se sijaitsee 30 kilometriä Trois-Rivièresistä luoteeseen Saint-Maurice -joen rannalla. Kaupungin väkiluku on 49 349 (2016) ja pinta-ala 734,84 neliökilometriä.


title: Shawinigan

text: Seudun ensimmäiset valtaukset myönnettiin 1831. Kaupunki perustettiin alueen vesivoiman hyödyntämiseksi. Vuonna 1899 Great North Railway -junaradan jatkon valmistuttua Shawinigan Water & Power (SWP) rakensi seudulle padon ja organisoi asutuksen kehittämistä; väestö kasvoikin nopeasti. Useat teollisuudenalat kiinnostuivat paikkakunnasta saatavilla olevan sähkön vuoksi ja muuttivat sinne: 1900 Belgo-Canadian Pulp (1967- nimellä Consolidated-Bathurst); 1901 Pittsburg Reduction (Alcan) ja 1903 Carbure Company of Shawinigan (Shawinigan Chemicals).


title: Shawinigan

text: Kaupungin motto on ""Age Quod Agis"".


title: Brendan Mikkelson

text: Brendan Mikkelson (s. 22. kesäkuuta 1987 Regina, Saskatchewan, Kanada) on kanadalainen jääkiekkoilija, joka siirtyi kaudeksi 2018–2019 DEL-liigan Adler Mannheimiin. Hän on pelannut urallaan NHL:ssä, AHL:ssa ja Ruotsin SHL-liigasssa.


title: Brendan Mikkelson

text: Mikkelson pelasi juniorina jääkiekkoa WHL:n Portland Winter Hawks vuosina 2003–2006. Kesällä 2005 Mighty Ducks of Anaheim varasi hänet NHL:n varaustilaisuudessa vuorolla 31. Hän siirtyi kesken kauden 2005–2006 WHL:n Vancouver Giantsiin. Mikkelson oli loukkaantunut suurimman osan kaudesta 2005–2006. Vancouver eteni vuosina 2006 ja 2007 Memorial Cupin finaaliin. Se voitti Cupin vuonna 2007 ja Mikkelson valittiin turnauksen tähdistökentälliseen. Mikkelson siirtyi Anaheimin organisaatioon vuonna 2007, mutta ensimmäinen kauden (2007–2008) hän pelasi seuran farmijoukkue Portland Piratesissa. Kaudella 2008–2009 hän pelasi kolmisenkymmentä peliä sekä farmijoukkueessa että Anaheimissa.


title: Brendan Mikkelson

text: Mikkelson pelasi Ducksin organisaatiossa lokakuulle 2010, jolloin Calgary Flames otti hänet waiver-listalta. Hän ehti pelata Ducksissa 67 NHL-ottelua. Kaudella 2010–2011 Mikkelson pelasi Flamesissa 19 NHL-ottelua ja sai jatkosopimuksen seuraavalle kaudelle. Mikkelson aloitti kauden 2011–2012 AHL:n Abbotsford Heatissa, jossa pelasi 33 ottelua, ennen kuin kaupattiin tammikuussa 2012 Tampa Bay Lightningiin. Vaihdossa Flames sai Blair Jonesin.


title: Brendan Mikkelson

text: NHL-kauden 2012–2013 alku viivästyi työsulun takia. Mikkelson pelasi kauden alun Ruotsin Allsvenskanin Västeråsissa. NHL-kauden aikana Mikkelson pelasi neljä runkosarjaottelua Lightningissä ja 13 AHL:n Syracuse Crunchissa. Lisäksi hän sai 13 pudotuspeliottelussa Crunchissa, joka eteni AHL:n loppuotteluihin.


title: Brendan Mikkelson

text: Lightningistä Mikkelson siirtyi vuoden sopimuksella Pittsburgh Penguinsiin. Hän pelasi kauden aikana Pittsburghin farmijoukkueessa Wilkes-Barre/Scranton Penguinsissa 73 runkosarja- ja 17 pudotuspeliottelua. Seuraavaksi kaudeksi hän teki sopimuksen AHL-joukkue Toronto Marliesin kanssa.


title: Brendan Mikkelson

text: Mikkelson palasi kaudeksi 2015–2016 Ruotsiin, kun hän teki sopimuksen SHL-seura Luleå HF:n kanssa. Hän vakiinnutti paikkansa Luleån avainpelaajana ja joukkueen eniten peliaikaa saanut pelaaja. Kauden jälkeen Mikkelson teki kaksivuotisen jatkosopimuksen Luleån kanssa. Pelattuaan kolme kautta Lulåssa Mikkelson siirtyi Saksan DEL-liigan Adler Mannheimiin.


title: Brendan Mikkelson

text: Mikkelson edusti vuonna 2004 Kanadan alle 18-vuotiaitten maajoukkuetta Slovakiassa pidetyissä MM-kilpailuissa, joissa Kanada voitti kultaa.


title: Brendan Mikkelson

text: Kanadan miesten maajoukkuetta Mikkelson edustin vuoden 2014 Spengler Cupissa.


title: Umi no Misaki

text: Umi no Misaki (海の御先) on Kou Fumizukin luoma mangasarja, jota julkaistaan parhaillaan Hakusenshan joka toinen viikko ilmestyvässä "Young Animal" lehdessä.


title: Umi no Misaki

text: Nagi Goto muuttaa pienelle japanilaiselle saarelle ja alkaa opiskella siellä. Hän tutustuu pian useisiin tyttöihin ja saaren ainutlaatuiseen uskomukseen lohikäärmejumalasta, jonka papittarina toimivat kolme hänen luokallaan olevaa tyttöä. Lopulta selviää, että Nagi onkin lohikäärmejumalan reinkarnaatio ja kolme papitarta alkavat palvella häntä vuorotellen.


title: The Awakening (albumi)

text: The Awakening on ruotsalaisen death metal -yhtyeen Mercilessin esikoisalbumi, joka julkaistiin helmikuussa 1990 levymerkillä Deathlike Silence Productions. Vuonna 1999 Osmose Productions julkaisi albumista uusintapainoksen, joka sisälsi neljä 7. joulukuuta 1990 Uppsalassa konsertissa äänitettyä kappaletta.


title: Puumanainen

text: Puumanainen () on yhdysvaltalainen tilannekomediasarja, jonka ovat luoneet Bill Lawrence ja Kevin Biegel. Sarjan esittäminen alkoi 23. syyskuuta 2009, ja sen viimeinen jakso esitettiin 31. maaliskuuta 2015. Sarjan kolme ensimmäistä tuotantokautta esitettiin ABC-kanavalla, minkä jälkeen sarja siirtyi kaapelikanava TBS:n ohjelmistoon viimeisen kolmen kauden ajaksi.


title: Puumanainen

text: Sarjan päähenkilö on kuvitteellisessa "Gulfhavenin" kaupungissa Floridassa asuva nelikymppinen Jules Cobb, joka muodostaa poikansa, ex-miehensä, ystäviensä ja naapuriensa kanssa tiiviin yhteisön – "The Cul-De-Sac Crew’n". Julesin roolissa esiintyy "Frendit"-sarjasta tunnetuksi tullut Courteney Cox, joka on myös sarjassa vastaavana tuottajana. Muita keskeisiä rooleja näyttelevät Brian Van Holt, Dan Byrd, Josh Hopkins, Christa Miller, Ian Gomez ja Busy Philipps.


title: Puumanainen

text: Ohjelma on saanut esitysaikanaan kritiikkiä nimestään, joka ei ole ensimmäisen tuotantokauden alun jälkeen vastannut lainkaan sarjan sisältöä. Ohjelman nimen vaihtamista harkittiinkin useaan otteeseen.


title: Puumanainen

text: Julia "Jules" Kiki Cobb (es. Courteney Cox) on umpikadun jengin keskipiste, ja yleensä kaikki kokoontuvat hänen luokseen. Jules meni nuorena naimisiin Bobby Cobbin kanssa, ja parilla on yhteinen poika, Travis. Jules jäi kotiin kasvattamaan lasta, kun Bobby kierteli bändinsä kanssa. Jules on aikuisiällä haikaillut menetetyn nuoruuden perään.


title: Puumanainen

text: Jules ja Bobby erosivat Travisin ollessa jo aikuinen, mutta Jules ja Bobby ovat erosta huolimatta säilyneet läheisinä ystävinä. Eron jälkeen Jules kokeili seurustelua itseään nuorempien miesten kanssa, mutta rakastui lopulta naapurissaan asuvaan Graysoniin. Jules ja Grayson alkoivat seurustella ja menivät pari vuotta myöhemmin naimisiin.


title: Puumanainen

text: Jules jätti nuorena opiskelut kesken lapsen vuoksi, mutta on siitä huolimatta onnistunut luomaan menestyksekkään uran kiinteistövälittäjänä. Perhe ja ystävät ovat Julesille tärkeitä, eikä Jules viihdy laisinkaan yksin. Julesin läheisimpiä ystäviä ovat naapurissa asuvat Ellie sekä Julesin entinen assistentti Laurie.


title: Puumanainen

text: Ellie Torres (es. Christa Miller) on Julesin naapuri ja läheisin ystävä. Hän on naimisissa Andy Torresin kanssa, ja heillä on yhteinen Stan-poika. Ellie on ammatiltaan asianajaja, mutta on jo vuosien ajan ollut kotiäitinä Andyn hoitaessa perheen elättämisen.


title: Puumanainen

text: Ellie esittää usein kovaa ja viileää, mutta välittää silti läheisistään ja on valmis puolustamaan heitä tiukan paikan tullen. Laurien kanssa Elliellä on välillä ongelmalliset välit, ja Ellie on mustasukkainen Laurien Julesilta saamasta huomiosta.


title: Puumanainen

text: Laurie Keller (es. Busy Philipps) on Julesin hyvä ystävä ja hänen entinen assistenttinsa. Lauriella on takanaan rankka lapsuus: hän joutui asumaan sijaiskodeissa, eikä ole saanut äidiltään kunnollista kasvatusta.


title: Puumanainen

text: Laurie nauttii juhlimisesta ja irtosuhteista, mutta on viime vuosina alkanut aikuistua. Laurie toteutti Graysonin rohkaisemana pitkäaikaisen haaveensa ja perusti oman pienen kakkupuodin samaan liiketilaan Julesin asunnonvälitystoimiston kanssa.


title: Puumanainen

text: Laurie on aina ollut läheinen Travisin kanssa, ja hän on tiedostanut Travisin olevan häneen ihastunut. Laurie hämmentyi tajutessaan olevansa itsekin kiinnostunut Travisista, ja Julesin rohkaisemana kertoi lopulta tunteistaan. Laurie ja Travis alkoivat seurustella, vaikka uusi suhde onkin vaatinut totuttelua niin heiltä kuin muiltakin.


title: Puumanainen

text: Travis Cobb (es. Dan Byrd) on Julesin ja Bobbyn parikymppinen poika. Hän opiskelee yliopistossa valokuvausta. Travis on läheinen molempien vanhempiensa kanssa, vaikka saakin välillä hävetä heidän tekojaan.


title: Puumanainen

text: Sarkastinen Travis on aina ollut tunnollinen poika. Kun hänen silloinen tyttöystävänsä Kirsten vastasi kieltävästi Travisin kosintaan ja muutti Chicagoon, meni Travis sekaisin, lopetti koulun ja muutti Havaijille. Jules ja kumppanit lähtivät hänen peräänsä ja vasta Laurie onnistui lopulta kääntämään Travisin pään.


title: Puumanainen

text: Travis on aina ollut ihastunut Laurieen ja ollut mustasukkainen hänen lukuisille poikaystävilleen. Travis on kuitenkin aina pysynyt Laurien tukena. Lopulta Lauriekin tunnusti olevansa ihastunut Travisiin, ja pari alkoi seurustella.


title: Puumanainen

text: Grayson Ellis (es. Josh Hopkins) on Julesin nykyinen aviomies. Jules ja Grayson asuivat pitkään toistensa naapureina ennen kuin alkoivat lopulta seurustella.


title: Puumanainen

text: Grayson oli aikoinaan naimisissa Vivian-nimisen naisen kanssa, mutta pari erosi, kun Grayson halusi lapsia, mutta Vivian ei. Eroaan Grayson purki iskemällä itseään nuorempia naisia, ja järkytystä lisäsi, kun hän sai kuulla Vivianin perustaneen perheen toisen miehen kanssa. Kun Grayson oli jo kihloissa Julesin kanssa, hän sai tietää olevansa erään yhden illan heilansa lapsen isä. Grayson pääsi vihdoin nauttimaan isyydestä, eikä Julesin enää tarvinnut hankkia toista lasta.


title: Puumanainen

text: Grayson omistaa pienen baarin, jossa hänen läheisensä viettävät usein aikaa.


title: Puumanainen

text: Andy Torres (es. Ian Gomez) on Ellie Torresin aviomies ja heidän Stan-poikansa isä. Andy on perheen elättäjä ja usein jopa vaimonsa tossunsa alla. Andy on omistautuva isä ja haluaa kasvattaa lapsensa kunnolla. Hän onkin ollut kauhuissaan, kun Stan on välillä vaikuttanut kasvavan hieman kieroon.


title: Puumanainen

text: Bobby on Andyn läheisin ystävä, ja Andy usein jopa ihailee häntä. Andy on "Gulfhavenin" nykyinen pormestari, ja vaikkei hänellä juuri valtaa olekaan, on hän silti ylpeä asemastaan.


title: Puumanainen

text: Robert "Bobby" Cobb (es. Brian Van Holt) on Julesin entinen aviomies ja Travisin isä. Bobby petti Julesia läpi avioliiton eikä osannut olla kunnollinen isä pojalleen, mutta on viime vuosina kypsynyt ja pystynyt olemaan rakastava isä ja ystävä.


title: Puumanainen

text: Bobby on taitava golfin pelaaja, ja hän opettaakin sitä työkseen. Bobby on jo vuosikausia asunut veneessä, joka tosin ei ole vedessä vaan parkkipaikalla. Bobby on kuitenkin ilmeisen tyytyväinen asuinpaikkaansa, vaikkei sinne posti kuljekaan. Bobby kehitteli "Penny Can" -nimisen yksinkertaisen pelin, joka on niittänyt jopa kansainvälistä mainetta.